Ini Cara Awesome Untuk Luahkan Rasa Cinta Kepada ‘Crush’ Anda

Kadangkala susah betul untuk ungkapkan perasan cinta kita kepada seseorang. Lagi-lagi bila baru dalam fasa berkenalan. Tetapi kalau anda tengok Akim dalam muzik video Rentak Bahagia ini, gentle sahaja semasa beliau mahu pikat Stacy. Sampai Ternganga Akim lihat Stacy buat kali pertama. Betul-betul jatuh cinta ni!

Stacy kita sudah tahu kalau di atas pentas memang lincah Stacy menari. Special dalam video ini anda boleh lihat Akim juga turut menari! Last dia menari rasanya zaman Akademi Fantasia dahulu. Boleh tahan juga Akim menari!

Muzik video untuk lagu #RentakBahagia ini umpama sebuah filem muzikal pendek antara pasangan ini. Direktor untuk Muzik video ini pula direktor terkemuka tanah air, Osman Ali. Bukan calang-calang orangnya direktor untuk video muzik Akim & Stacy ini!

Biasa dengar ungkapan lautan api sanggup ku renang untuk buktikan cintaku padamu? Dalam muzik video #RentakBahagia ini, kalau Akim boleh menari untuk pikat dan tunjuk rasa cinta kepada Stacy, apa yang anda sanggup lakukan kepada pasangan atau crush anda?

Tunjuk dan luahkan rasa cinta anda menerusi Instagram dengan hashtag #RentakBahagia. Anda hanya perlu muat naik gambar yang menzahirkan perasaan cinta kepada pasangan anda. Kalau perkongsian anda terpilih, anda akan menang percutian ke Korea. Ini bukan main-main, ini perkara betul!

Caranya mudah sahaja. Anda klik di sini untuk baca syarat penyertaan. Kena join cepat sebelum 28 October ini, kalau tidak terlepas peluang anda untuk ke Korea. Jom sama-sama #RentakBahagia!

BACA : Ini Cara Paling Mudah Untuk Anda Dan Pasangan Bercuti Di Korea Secara Percuma


Yes Sedia Tawarkan Rangkaian 5G Di Negeri Melaka

Sejumlah syarikat penyedia perkhidmatan selular tempatan sedang memperluaskan liputan rangkaian 5G di seluruh Malaysia. Yes merupakan salah satu syarikat telekomunikasi terawal yang sudah menyediakan rangkaian 5G untuk pengguna di luar sana.

Terbaharu, Yes telah mengemas kini informasi bahawa rangkaian 5G sudah tersedia di beberapa lokasi di negeri Melaka. Antara kawasan yang mempunyai liputan  rangkaian tersebut adalah Ayer Keroh dan Bandaraya Melaka.

Menerusi semakan awal di laman Yes, kawasan yang mempunyai 5G sangatlah terhad setakat ini. Bagaimanapun, perkara ini bakal berubah dari semasa ke semasa kerana syarikat DNB masih dalam proses memperluaskan rangkaian 5G selaras dengan sasaran kerajaan.

Bagaimanapun, pengguna iPhone masih belum boleh mengakses rangkaian 5G setakat ini. Anda boleh lihat senarai peranti yang menyokong Yes 5G menerusi pautan di sini.


‘Yesterday’ Karya Hebat Danny Boyle Selepas Slumdog Milionaire

Cuba anda bayangkan apabila pada suatu hari, tiada siapa yang mengenali The Beatles dan cuma anda seorang sahaja yang tahu tentang muzik The Beatles? Itulah premise untuk filem hebat daripada United Kingdom ini, Yesterday.

Yesterday mengisahkan Jack Malik (Hamish Patel) yang terlibat dalam satu kemalangan. Apabila beliau bangun semula keesokkan harinya, beliau mendapati tiada siapa yang pernah tahu kewujudan The Beatles selain dirinya. Daripada momen itu, beliau menjadi artis ternama dunia dengan menyanyikan lagu-lagu hebat daripada The Beatles serta menjadi fenomena dunia.

Dapat dilihat Ed Sheeran juga membuat kemunculan khas dalam filem ini. Selepas demam Queen, mungkin demam The Beatles pula akan melanda dunia selepas ini? Yesterday akan ditayangkan di pawagam pada 27 Jun 2019.

Oh ya. Mahu tiket ke tayangan perdana Yesterday di TGV 1 Utama, 25 Jun 2019 ini? Nyatakan minat anda dengan sertai peraduannya di sini.


Peminat Kurang Senang Dengan Cara YG Entertaiment ‘Jaga’ Kebajikan Artis K-Pop

YG Entertainment merupakan antara syarikat rakaman gergasi di Korea Selatan. Dikenali sebagai the big 3, syarikat rakaman ini telah melahirkan banyak bakat-bakat besar yang cukup terkenal dalam industri hiburan Korea.

Terbaharu, perkongsian di satu forum mendapat perhatian K-Nets (netizen Korea) dimana telah memuji kecekapan YG Entertainment dalam menjaga kebajikan artis di bawah naungannya.

Menerusi satu laporan media, YG Entertainment dikhabarkan menjaga kebajikan artis di bawah naungannya dengan memberikan bilik berasingan, kemudahan yang pelbagai dan juga bayaran lebih lumayan berbanding agensi rakaman lain.

Bukan itu sahaja, laporan itu turut mengatakan K-Nets memuji penata gaya kumpulan BlackPink kerana stail rambut dan makeup yang ditonjolkan cukup cantik.

Akan tetapi, para K-Nets yang membaca laporan media allkpop itu tidak bersetuju dengan ‘kebaikan’ yang dinyatakan, lalu mencetuskan perdebatan dalam kalangan para peminat K-Pop di seluruh dunia.

Meninjau ke ruangan komen, ada yang memuji cara syarikat rakaman tersebut menjaga kebajikan dan ada juga menegaskan ianya seperti satu ‘jenaka’ terutama sekali syarikat rakaman tersebut pernah terpalit pelbagai skandal.

This is the biggest joke I’ve ever seen this week https://t.co/blMnHRUgrr

— Kiss My Ass (@MARVELSTUD10S) November 12, 2020

Best accommodations and salary but not management and treatment, I MEAN LOOK AT WHAT iKON HAS BEEN THROUGH… https://t.co/3Rjqw1QH2b

— Maxi💎¹¹⁰⁶ | ⚡✨MMM✨⚡ (@HarutoMyRuto) November 12, 2020

Tidak hanya itu, para netizen juga ada yang mengatakan bahawa ini hanyalah media play oleh YG Entertainment untuk membersihkan namanya. Malah, rata-rata netizen juga menunjukkan rasa tidak puas hati terhadap syarikat rakaman tersebut disebabkan layanan dan pengurusan YG Entertainment kepada artis naungannya.

Bagi peminat K-Pop pastinya tahu bagaimana layanan YG Entertainment kepada artisnya. Adakah anda rasa ia hanya sekadar media play oleh syarikat rakaman gergasi tersebut bagi membersihkan namanya?

Khabarnya, G-Dragon akan kembali dengan album solo terbaharu! Klik pautan di bawah untuk membaca!

Siap Sedia VIP, G-Dragon Bakal Kembali Dengan Album Solo

Pernah Ditipu Agensi Sebelum Jadi Bintang K-Pop Terkenal, Kisah IU Ini Pasti Buat Anda Sebak

Lisa Blackpink: Bagaimana Seorang Rakyat Thailand Mampu Menjadi Ikon KPOP?


Yippi Tandatangan Kerjasama Bersama Akademi Badminton AirAsia

Aplikasi Yippi yang diasaskan Togo Limited semalam telah menandatangani satu kolaborasi bersama Akademi Badminton AirAsia yang merupakan akademi badminton yang paling berprestij dan pusat pembangunan untuk memupuk dan menghasilkan pemain dunia badminton berkelas dunia.

Michael Toh, CEO Togo Limited berkata, “Badminton antara sukan yang popular dan merupakan salah satu sukan Malaysia yang paling disukai. Di Yippi, kami bangga menyokong belia pembangunan dalam sukan. Sejajar dengan ini, kami amat teruja untuk kerjasama dengan Akedemi ini untuk melahirkan atlet badminton berkelas dunia.”

Sejak ditubuhkan pada 2012 Akedemi Badminton AirAsia telah melatih 300 pemain badminton dan menghasilkan beberapa pemain berkelas dunia yang mewakili Malaysia dalam dan luar negara. Antara pemain yang bernaung di bawah akademi berkenaan ketika ini ialah Arif Latiff, Liew Daren dan Chong Wei Feng.

Presiden akademi, Jason Lim, memberitahu juga pihaknya sentiasa mencari peluang untuk mewujudkan akademi di pelbagai lokasi berikutan kini mempunyai tiga pusat latihan, iaitu di Perlis dan dua lagi di Lembah Klang disamping itu mengikat muka baru dalam masa terdekat.


Yoodo Janji Hadiah Raya Buat Para Pelanggan, iPhone 14 Dan PS5 Antara Hadiah Utama

SEMPENA musim perayaan ini, Yoodo tampil dengan kempen Roda Riang Raya yang menjanjikan hadiah menarik buat setiap pengguna yang mengambil bahagian.

Yoodo merupakan satu-satunya penyedia rangkaian telekomunikasi di Malaysia yang membolehkan pelanggan mengubah suai sendiri pelan mengikut keperluan masing-masing.

Kempen yang berlangsung dari sekarang hingga 31 Mei 2023 itu menggunakan konsep ‘spin-the-wheel’ yang menjanjikan hadiah menarik dan lumayan untuk setiap putaran buat pengguna Yoodo baharu dan sedia ada.

Untuk pelanggan baharu, anda hanya perlu bertukar ke Yoodo hari ini dan berbelanja sebanyak RM35 untuk pelan mudah alih mengikut keperluan sendiri.

Selain dapat menikmati data, panggilan dan khidmat pesanan ringkas (SMS) yang mencukupi pada harga yang sangat berbaloi, anda juga dapat memutar roda untuk mendapatkan hadiah-hadiah seperti eBaucar, percutian Glamping, data percuma dan banyak lagi!

Sekiranya anda memerlukan lebih data tambahan untuk permainan dan aplikasi penstriman, dapatkan produk Booster dan nikmati data pantas 20GB untuk aplikasi kegemaran seperti TikTok, Instagram, Netflix, Mobile Legends: Bang Bang dan banyak lagi pada diskaun 40 peratus, dari hanya RM1 sebulan.

Yoodo juga tidak melupakan pelanggan sedia ada dan turut menjanjikan hadiah sempena kempen Roda Riang Raya.

Pelanggan sedia ada hanya perlu membaharui pelan telco dengan belanja minimum RM35, serta beli Booster sebanyak RM15 untuk memutar roda bagi dapatkan hadiah-hadiah hebat.

Malah, setiap putaran adalah satu peluang untuk menang hadiah utama cabutan bertuah seperti iPhone 14, PS5 atau Samsung Galaxy M23 5G.

Lebih banyak putaran roda, lebih tinggi peluang untuk memenangi hadiah utama!

Yoodo menawarkan data pantas dan tanpa had pada harga berpatutan untuk mereka yang memerlukan pelan data mudah alih tanpa kontrak atau caj tersembunyi, malah pengguna boleh mengubah suai pelan dan bayar apa yang mereka perlukan.

Dikuasakan oleh rangkaian terluas Celcom, Yoodo menawarkan pengguna kebebasan dan fleksibiliti untuk menghasilkan sendiri dan menukar pelan pada bila-bila masa, di mana sahaja.

Dengan lebih dua juta kombinasi pelan berpotensi, pengguna boleh memilih jumlah data berkelajuan tinggi, panggilan dan sistem pesanan ringkas (SMS) yang mereka perlukan untuk pelan yang paling sesuai dengan mereka.

Selain itu, pengguna Yoodo kini boleh menikmati sambungan 5G ultra-pantas secara percuma dengan hanya mendaftar pelan berkelajuan tinggi dan mengaktifkan percubaan 5G percuma untuk masa terhad sekarang!

Jadi, tunggu apa lagi? Daftar dan pesan kad sim 5G percuma anda dan nikmati penghantaran percuma.

Anda juga dapat menikmati 5GB data internet percuma apabila anda mengaktifkan kad sim Yoodo untuk kali pertama.

Pengguna juga boleh mendapatkan kad sim Yoodo mereka dari cawangan BHPetroMart, Petronas Mesra atau Caltex Xpress Point.

Anda juga boleh memohon untuk mendapatkan eSIM percuma melalui aplikasi Yoodo.

Muat turun aplikasi Yoodo dari Apple App Store, Google Play Store atau Huawei App Gallery hari ini.

Layari laman web Yoodo untuk mengetahui lebih lanjut mengenai kempen Roda Riang Raya.


Anda Tidak Lagi Perlu Risau Untuk ‘Screenshot’ Stories Pada Instagram

Instagram sebelum ini pernah mengeluarkan fungsi beta buat beberapa pengguna dimana sebarang screenshot yang dibuat bakal diketahui pemilik akaun Instagram menerusi notifikasi.

Selepas beberapa bulan dikeluarkan, Instagram melalui pengumuman terbaru telah membatalkan hasrat untuk meneruskan fungsi ini. Pengumuman yang dibuat Instagram ini sekaligus membuatkan para pengguna tidak lagi risau andai screenshot stories pengguna lain.

Buat para stalker diluar sana, anda boleh menarik nafas lega dengan pengumuman terbaru Instagram ini.


YoonA Girls’ Generation Mahu Wanita Muda Jadi Lebih Yakin

YoonA Girls’ Generation sedang bercuti dari sebarang aktiviti lakonan setelah baru selesai tayangan drama bersiri MBC, The King Loves pada September lalu. Masanya turut diisi dengan photoshoot, interview dan menghadiri majlis industri hiburan dan fesyen.

Terbaru YoonA telah berkongsi perkembangan terkininya dan beri kata-kata nasihat buat wanita muda menerusi majalah fesyen Elle Hong Kong.

“Baru-baru ini, saya menghabiskan 2 minggu beristirahat dan bercuti di Budapest, Vienna, Prague, dan Salzburg dengan keluarga. Saya benar-benar perlu berehat kerana saya telah bekerja untuk 3 projek berturut-turut.”

A post shared by @yoona__lim on Sep 17, 2017 at 5:32am PDT

Menjadi sebahagian daripada Girls’ Generation selama 10 tahun sejak 2007, YoonA menyatakan:

“Ia tidak mudah untuk melakukan kerja yang sama selama 10 tahun, jadi saya rasa saya dapat berpuas hati dan mengucapkan tahniah kepada diri saya.

Ketika saya masih muda, saya sangat sensitif dan bimbang tentang apa yang difikirkan oleh orang lain, tetapi seiring dengan berjalannya waktu, saya menjadi lebih yakin dan mempunyai harga diri lebih tinggi. Saya lebih suka diri saya sekarang,” katanya.

A post shared by @yoona__lim on Oct 24, 2017 at 1:37am PDT

“Sebagai seseorang yang mula bekerja pada usia 18 tahun, ini adalah sesuatu yang saya ingin beritahu kepada wanita muda. Saya berharap mereka mempunyai sikap yakin diri. Walau bagaimanapun, anda perlu mengawalnya kerana ia mungkin datang dengan penuh semangat.

Saya harap anda menjadi orang yang boleh menjaga diri anda dan seseorang yang mencuba perkara yang anda mahu lakukan. Jika anda melihat semula kemudian, saya berjanji akan ada sesuatu yang berbaloi.”

Dalam temubual bersama Crocs pada Mei lalu pula YoonA mahu wanita menyayangi diri sendiri kerana ia paling penting dalam kehidupan ini.

Hear how #YOONA's path to self-discovery led to her being a role model for a new generation of girls. #ComeAsYouAre. https://t.co/u8eYripvIK pic.twitter.com/84i9istPgR

YoonA juga telah memenangi Anugerah Populariti di Asia Artist Award 2017 buat kali kedua pada November lepas. Dalam kesibukan berlakon, YoonA telah menghasilkan lagu terbaru nyanyian solonya pada September lepas dalam versi bahasa Korea dan Cina iaitu When The Wind Blows.


YotaPhone Diisytiharkan Bankrap Selepas Tujuh Tahun

Syarikat Yota Devices yang merupakan syarikat pengeluar telefon pintar, YotaPhone daripada Rusia telah diisytiharkan bankrap berikutan kegagalan jualan telefon mereka di pasaran.

Kegagalan tersebut menjadi punca utama kepada pengisytiharan bankrap untuk syarikat Yota Devices. Lebih-lebih lagi apabila pihak mereka gagal memasarkan model telefon pintar ke Amerika Syarikat dan 2 model terawal keluaran Yota Devices yang hanya mampu dijual sebanyak 75,000 unit sahaja.

Pengisytiharan bankrap ini juga berkait rapat dengan isu saman yang difailkan oleh pembekal Hi-P dari Singapura. Mereka telah menfailkan saman terhadap syarikat Yota Devices sebanyak $126 juta pada tahun 2015 berikutan keengganan pihak YotaPhone menerima penghantaran dan membayar jumlah pesanan unit telefon yang telah dipersetujui oleh kedua-dua pihak.

Oleh yang demikian, Yota Devices telah menarik diri untuk meneruskan pengeluaran produk mereka di pasaran Rusia dan Eropah.


‘You Are At Malaysia’ – Tindakan Pemandu Bas Tempatan Ini Halau Pelancong Arab Biadap Raih ‘Sokongan’ Netizen

Sudah menjadi kewajipan untuk orang ramai menjaga tatasusila walaupun di mana kita berada. Situasi ini malah lebih dititikberatkan sewaktu berada di negara orang di mana kita diajar untuk bersopan serta menghormati budaya setempat.

Meskipun perkara asas ini diketahui ramai, masih terdapat lagi segelintir pelancong luar yang seolah tidak menghormati warga tempatan sewaktu melancong di Malaysia.

Situasi ini nampaknya berlaku serta turut dirakam menerusi perkongsian TikTok @rico_sibarani yang memperlihatkan pelancong arab yang menaiki bas serta dengan penuh biadap meletak kaki pada bahagian kepala tempat duduk pemandu bas.

Menerusi video tersebut dapat dilihat pemandu bas tersebut sangat berang selepas berkali-kali menegur perkara yang berlaku sekaligus memilih untuk menghalau pelancong Arab tersebut meskipun mendapat tentangan.

intinya di video ini yg salah pelancong dari Timur Tengah itu yg telah buat gaduh suasana.. tdk sopan pada driver bus.. wajar driver bus marah krn mmg harusny kita sopan di negara orang.. untunglah ad pelancong wanita asal Indonesia yg bisa menenangkan situasi krn dia bisa bahasa Inggris jg sdikit bahasa Melayu.. #Kita dukung driver Bus#dmna bumi d pijak disitu langit di junjung#pribahasa Indonesia

Situasi mula reda apabila terdapat seorang pelancong Indonesia yang tampil untuk menenangkan situasi berikutan kemahiran beliau yang boleh bertutur dalam Bahasa Melayu dan Bahasa Inggeris.

Insiden yang dirakamkan itu telah meraih lebih 1.2 juta tontonan setakat ini di mana rata-rata netizen bersetuju dengan tindakan yang dilakukan pemandu bas ini. Malah terdapat netizen yang turut berkongsi rasa berang mereka terhadap segelintir pelancong arab yang biadap apabila melancong di tempat orang.

Situasi yang berlaku sekaligus mengajar orang ramai untuk saling beradab tanpa mengira tempat. Bertindak biadap di negara orang bakal membuat warga tempatan berang sekaligus memilih untuk melabel sesebuah kaum tersebut.


‘You Berjaya Apa?’ – Sifu Pemasaran ‘Koyak’ Selepas Ditanya Soal Kejayaan Bisnes Terdahulu

Sejak beberapa tahun terakhir ini, dapat dilihat semakin ramai individu yang muncul sebagai ‘sifu pemasaran’, guru bisnes dan seumpamanya dalam usaha menarik orang ramai menyertai seminar yang dianjurkan bagi meningkatkan jumlah jutawan dalam komuniti.

Sering mempamerkan kejayaan anak murid serta aset yang dilabel sebagai ‘simbol kejayaan’ antara yang kerap dilakukan oleh segelintir kelompok ini.

Terbaharu, tular di TikTok @farqhan.com apabila individu yang kerap berkongsi mengenai bisnes serta modal pembukaan francais ini memuat naik sebuah video daripada rakaman TikTok Live seorang guru pemasaran terkenal dalam negara iaitu Najib Asaddok yang telah mendapat perhatian ramai berikutan kekecohan yang berlaku.

Isunya bermula apabila individu yang dikenali dengan nama Farqhan ini bertanyakan soalan kepada Najib Asaddok mengenai bisnes yang pernah dilakukan guru pemasaran tersebut serta yang telah terbukti berjaya.

Di sangka soalan bakal terjawab, Najib Asaddok menerusi dalam video live beliau sebaliknya mempersoal kembali pertanyaan Farqhan. “Soalan yang agak bodoh untuk dijawab. You berjaya apa?” Soal Najib Asaddok. Selain itu, Najib Asaddok turut bertanyakan kepada Farqhan sama ada adakah beliau membuat kelas untuk usahawan atau sebaliknya?

♬ original sound – farqhan.com – farqhan.com

Najib Asaddok terus menjelaskan dalam video TikTok Live beliau dengan memaklumkan sekiranya membuat kelas mengajar orang ramai itu hina, maka seseorang itu seolah telah menghina pekerjaan Rasulullah.

Farqhan dalam video beliau turut mengambil data daripada laman web Najib Asaddok di mana guru pemasaran ini dikatakan telah mengajar lebih 80,000 usahawan sekaligus membuatkan beliau sekali lagi mempersoal jumlah usahawan yang berjaya daripada lebih 80,000 murid yang diajar.

Perkongsian video yang dibuat telah menerima pelbagai respon di kalangan netizen di mana majoritinya menyokong tindakan Farqhan. Tidak kurang juga yang berpendapat soalan yang ditanya tidak ada salahnya, sebaliknya sekadar memberi ruang kepada guru pemasaran tersebut menjelaskan bisnes yang berjaya dilakukan sebelum ini.

Video yang dikongsikan kurang daripada 24 jam ini telah meraih lebih 1 juta tontonan serta lebih 7,000 komen di mana majoritinya menyokong tindakan Farqhan.

Tular pada minggu ini apabila lelaki ini mendedahkan Malakat Mall Cyberjaya sunyi sepi tanpa pengunjung hanya selepas 2 tahun dibuka.

Dilabel Pasar Raya Muslim Pertama Cyberjaya, Lelaki Ini Dedahkan Malakat Mall Sunyi Sepi Tanpa Pengunjung

‘Tolak Sebelah Tangan Pun Jatuh’ – CEO BubbleBee Ini Dedahkan ‘Kualiti’ Tembok Rumah Yang Dibangunkan


YOUthReka Inisiatif Nando’s Lahirkan Lebih Ramai Insan Seni Tempatan

Pertandingan YOUthReka anjuran Nandos telah menjadi platform khusus untuk belia kreatif dari semua lapisan masyarakat untuk berkumpul dan mempamerkan bakat serta imaginasi mereka yang luar biasa di samping bertindak sebagai saluran untuk mendedahkan kerja mereka kepada orang ramai.

“Selama 11 tahun pertandingan ini diadakan, kami telah memfokus kepada menyediakan ruang bagi artis-artis muda ini untuk berkongsi kreativiti mereka dengan orang awam dan menjadikan seni lebih mudah diakses oleh orang ramai. Sehingga hari ini, masih ramai menanggap bahawa seni hanya boleh diakses oleh sekumpulan orang yang sangat kecil, tetapi perkara ini tidak benar, kerana seni boleh dicipta dan dinikmati oleh sesiapa sahaja,” kata Mac Chung Lynn, Ketua Pegawai Eksekutif Kumpulan Nando’s Malaysia.

Pada tahun ini seramai 484 orang telah menyertai pertandingan ini yang merangkumi kategori seni halus dan digitial. Lebih daripada 40 karya agung telah dipamerkan oleh para peserta dari seluruh Malaysia.Pada akhir majlis pihak Nandos juga turut umumkan pemenang anugerah untuk tahun 2018. Pemenang Hadiah Utama adalah Choo Ai Xin dengan karya “Old Town Ipoh” dalam kategori Seni Halus dan Chew Song Kee dengan karya seninya “Crow Guest” dalam kategori Seni Digital.

Turut menyertai mereka adalah Ong Cai Bin, meraih tempat Naib Johan dengan karya seninya “Peep’s World II” dan Lau Pik Yoke di Tempat Ketiga dengan karya seninya “A View of the Past” dalam kategori Seni Halus.

Inisiatif Seni Nando telah berfungsi sebagai platform untuk ekspresi dan perkembangan kreatif. Ini telah mengetengahkan satu barisan seniman muda di Malaysia yang kini mempunyai saluran yang menarik untuk mempromosikan kebolehan serta karya kreatif mereka.


Tonton Video Paling Viral Dalam Sejarah Youtube Sejak 10 Tahun Yang Lalu

Tahukah anda bulan Februari tahun lalu menandakan genapnya umur Youtube, kini umur Youtube sudah mencecah 11 tahun. Fakta menarik, Youtube pada permulaannya adalah sebuah website mencari pasangan dengan tagline Tune In Hook Up.

Sejak 10 tahun yang lalu, Youtube telah melahirkan banyak artis bertaraf jutawan seperti PewDiePie, VitalyzdTV, Najwa Latif, Ainan Tasneem dan ramai lagi. Video di bawah telah disediakan oleh The Daily Conversation, mereka telah mengumpulkan beberapa video paling viral sejak 10 tahun penubuhan Youtube. Pastinya beberapa video ini bakal mengembalikan kenangan nostalgia anda. Enjoy!

Anda kaki video? Suka menonton video di telefon pintar anda sampai pagi? Tontonlah dengan U Mobile Video-Onz dengan FREE UNLIMITED DATA ke semua platform video seperti YouTube, Netflix, Facebook, Twitter, iflix dan ke semua 16 channel video yang lain.

Jadi anda tak perlu risaukan tentang kuota data internet anda lagi! Ya! Video-Onz dari U Mobile memberikan anda FREE UNLIMITED DATA streaming bagi pelanggan pelan Hero P98, i130, Ultimate Device 130 dan MB128 atau untuk pelanggan pelan lain, anda boleh mendapat sehingga 7GB ekstra data setiap bulan! Kalau tak percaya cubalah sendiri sekarang dan layari Video-Onz untuk maklumat lanjut.


YouTube Bakal Menawarkan Lebih Banyak Iklan Tanpa Langkau

Pengguna internet di Malaysia meluangkan hampir separuh hari untuk menonton video di Youtube tidak kira dalam kategori muzik, drama mahupun vlog. Namun, keseronokan menonton video seringkali terganggu dengan iklan tanpa langkau yang menjadi ‘musuh utama’ buat setiap penonton setia platform tersebut.

Baru-baru ini YouTube telah mengeluarkan kenyataan untuk membenarkan YouTubers mengaktifkan iklan tanpa langkau pada semua video milik mereka di platform tersebut.

Difahamkan bahawa langkah tersebut digunakan untuk memberi peluang kepada penerbit kandungan untuk menjana pendapatan lebih dan menggalakkan lagi golongan ini untuk berkongsi video di platform tersebut.

Jangan risau kerana iklan tanpa langkau di setiap video akan dihadkan selama 20 saat sahaja. Penerbit kandungan boleh mengaktifkan ciri ini di setiap video yang dimuatnaik mulai minggu ini di paparan dashboard mereka. Bersediakah anda untuk menonton video di YouTube dengan iklan yang tidak boleh dilangkau?


YouTube Bakal Tayangkan Lebih Banyak Iklan Selepas Ini

Sudah menjadi kebiasaan buat para penonton YouTube ‘dipaksa’ menonton iklan sebelum dan semasa video ditonton. Penawaran iklan ini secara tidak langsung memberi peluang para YouTuber menjana pendapatan begitu juga dengan platform YouTube.

Terbaharu, YouTube telah mengumumkan pembaharuan pada bentuk paparan iklan yang ditayangkan dimana lebih banyak iklan bakal ditayangkan di YouTube sewaktu sesebuah video ditoton.

Menerusi format terbaru iklan daripada platform ini, YouTube sedia memasukkan iklan pada bahagian awal, pertengahan serta hujung video. Kemas kini terbaru YouTube juga bakal memperlihatkan iklan pada pertengahan video berdurasi 8 mnit dan ke atas.

Melihat kepada perubahan yang dibuat, mungkin sudah tiba masanya para pengguna yang mahukan pengalaman bebas daripada iklan untuk melanggan YouTube Premium yang pastinya tidak terkesan dengan perubahan terbaru YouTube ini.

Pada bulan lalu, Les’Copaque muncul sebagai channel YouTube Pertama Malaysia meraih diamond play button.

Les’ Copaque Muncul ‘Channel’ YouTube Pertama Malaysia Raih Diamond Play Button

Pasangan YouTuber Jepun Terima Hadiah ‘Berharga’ Dari Syarikat Malaysia


YouTube Gagal Dilayari Seluruh Dunia Sejak Pagi Tadi

Sudah menjadi rutin buat orang ramai untuk membuka media sosial dan laman YouTube pada setiap masa. Sekiranya bukan untuk tontonan sekalipun, laman YouTube masih lagi menjadi pilihan orang ramai untuk mendengar lagu pilihan mereka.

Walaubagaimanapun, sejak pagi tadi laman YouTube didapati gagal diakses dimana laman ini tidak memaparkan sebarang video. Masalah ini bukan sahaja dihadapi oleh mereka yang berada di Malaysia, malah seluruh dunia turut mengalami masalah yang sama.

Berdasarkan masalah yang berlaku pada YouTube, beberpa Youtuber turut meluahkan rasa kecewa serta memuat naik di laman Twitter.

Never seen YouTube down for 30+ minutes like this before 👀

— Marques Brownlee (@MKBHD) October 17, 2018

YouTube's down… Can it really be true? Am I finally… free?

— Markiplier (@markiplier) October 17, 2018

If Youtube is down then do any of us really exist?

— Jacksepticeye (@Jack_Septic_Eye) October 17, 2018

For those wondering — YouTube is down. They are now losing $19 million per minute. #YouTubeDOWN pic.twitter.com/3i09jy4ZNZ

— #DTWD Duval Giant (@DuvalGiant77) October 17, 2018

Setakat percubaan terbaru kami, laman ini sudah berjaya diakses dengan baik. Bagaimana pula dengan anda? Adakah anda juga gelisah kerana gagal mengakses YouTube sebentar tadi?


Youtube Kids Bagi Peluang Buat Anak Anda Mengakses Akaun Tersendiri

Sejak akhir-akhir ini impak YouTube secara tidak langsung berjaya mengalih minat orang ramai daripada menonton televisyen kepada peranti mudah alih. Tidak hanya tertakluk kepada mereka yang sudah dewasa, malah kanak-kanak milenial juga lebih selesa menonton YouTube.

Lebih menarik, perkenalan aplikasi Youtube Kids secara tidak langsung bakal memudahkan kanak-kanak menonton video kesukaan mereka. Kini melalui kemaskini terbaru, para pengguna berpeluang mengakses profil Youtube Kids mereka sendiri melalui satu peranti sebagai inisiatif untuk memudahkan kanak-kanak menonton video.

Dalam erti kata lain kanak-kanak akan dicadangkan pilihan video yang berkaitan berdasarkan apa yang ditonton mengikut usia mereka. Buat para ibu bapa, anda tidak lagi perlu risau soal video yang kurang sesuai ditonton kanak-kanak kerana Youtube Kids akan menapisnya.

Buat anda yang berminat untuk mencuba Youtube Kids, anda boleh muat turun aplikasi ini di Google Playstore dan App Store. Aplikasi ini adalah percuma dan sesuai ditonton buat kanak-kanak 12 tahun dan kebawah.


Anda Tidak Tahu Betapa Kayanya Felixia Yap Sehingga Anda Melihat Screenshot Baki Akaun Banknya

Bekas model majalah Playboy, Felixia Yeap yang kini sedang dalam perhatian ramai ekoran pengumuman beliau untuk memeluk Islam pada 5 Ramadhan ini terus menjadi perbualan selepas beliau memuat naik sekeping gambar resit bank ke laman Facebook beliau.

“Siapalah yang kaya sampai tahap ni? Hmm tapi tak mengapa kalau akaun bank tak melimpah sebegini. Biar kaya iman, kaya budi bahasa, kaya pengetahuan dan kaya pahala daripada kaya dalam bank akaun, tapi miskin untuk dunia akhirat,” katanya menyindir pedas.

Resit bank dengan baki kononnya RM7 juta itu sebenarnya merupakan prop pengambaran sebuah telemovie yang menampilkan Felixia
Yeap. Itu sahaja.

Dan, gambar tersebut sudah pun dipadamkan dari akaun Facebook beliau.


Ini Cara Licik YouTube Kids Menanam Propaganda LGBTQ+ Kepada Anak-Anak Anda

YouTube Kids sedia menjadi pilihan para ibu bapa untuk sajian hiburan yang lebih terkawal bersesuaian dengan usia anak-anak mereka. Bagaimanapun, ia tidaklah sesuci yang disangka oleh ibu bapa.

Menerusi ciapan seorang individu bernama @AldoButtazzoni, beliau telah membongkar kegiatan YouTube Kids yang menanam dakyah LGBTQ+ kepada kanak-kanak menerusi sajian kandungannya.

I made an account for 9-12 and one of first videos they recommend “kids meet a gender non-conforming person” pic.twitter.com/QkJydjVrA8

— Aldo 🌞 (@AldoButtazzoni) January 31, 2023

Penemuan terbaharu ini terjadi apabila beliau mencipta sebuah akaun di YouTube Kids dengan memilih kandungan spesifik untuk usia sembilan ke 12 tahun. Paling mengejutkan, video pertama yang disarankan adalah berkisarkan kanak-kanak bertemu dengan individu yang tidak mengetahui jantinanya.

Perkara ini berterusan melarat apabila dikesan terdapat sejumlah kandungan dan saluran lain yang turut memaparkan berkaitan LGBT. Platform YouTube Kids didapati seolah-olah ingin mempromosikan budaya LGBT sejak awal usia lagi.

One of the most prominent channels on YT kids is “Queer Kid Stuff” where they break down the infinite sexualities in the LGBTQ+ group and detail what each letter means pic.twitter.com/MdRPYzmPa5

Malah, semakin lama anda melayari video di platform tersebut, semakin banyak sajian kandungan yang menerangkan konsep LGBT secara terperinci yang secara logiknya kanak-kanak tidak mempunyai kapasiti untuk memahaminya di awal usia.

Ini bukanlah video pendidikan tetapi dilihat lebih kepada menanam doktorin LGBT kepada kanak-kanak yang menontonnya. Bukan sahaja mempunyai saluran khas yang mengajar perihal LGBT secara terperici, malahan menampilkan hos yang berpakaian ‘drag queen’ untuk menormalisasikan imej sebegini.

“Consent is about giving permission to someONE, or someTHING”

This is one of the most bizarre videos teaching children how to “give consent”

What exactly are they teaching children to consent to? pic.twitter.com/Fvkacz6Bsr

Ikon aktivitis LBTQ+ juga dilihat bebas menyebarkan doktorin negatif menerusi platform tersebut. Salah satu video kontroversi adalah tentang persetujuan. Seperti kita sedia maklum, doktorin LGBT ini sering menyuarakan kebebasan memilih jantina dan juga melakukan seks dengan persetujuan sendiri tanpa perlu campur tangan orang lain.

Dengan pendidikan sebegini, mereka sepertinya mahu mengajar kanak-kanak bahawa mereka boleh membuat sebarang perkara termasuklah perbuatan negatif dengan kehendak sendiri walaupun di usia muda.

Mereka dilihat cuba berselindung di sebalik hiburan kanak-kanak tetapi dalam masa yang sama mempromosikan idea LGBT secara terbuka. Penemuan ini membuktikan YouTube secara langsung turut berkerjasama dalam menyebarkan idea LGBT atau gay rights kepada kanak-kanak.

Isu ini perlu dipandang berat kerana ia bakal membentuk keperibadian seseorang dan lebih teruk lagi berlaku kecelaruan jantina sejak di awal usia 12 tahun dan ke bawah. Menormalisasikan doktorin LGBT seumpama bom jangka masa yang bakal merosakkan moral dan etika dalam masyarakat.

Sebagai peringatan, ibu bapa perlu memantau dengan lebih terperinci bagi setiap konten yang disajikan kepada anak-anak. Selain itu, pengukuhan ilmu agama juga perlu diberikan kerana menjadi panduan hidup bagi para penganutnya.


YouTube Kini Mempunyai 2 Bilion Pengguna Aktif Setiap Bulan

Platform YouTube semakin digunakan ramai untuk menonton pelbagai kandungan video seperti filem, drama, berita harian, muzik dan sebagainya. YouTube sentiasa menawarkan kemudahan kepada setiap individu menerbitkan video mereka yang bertujuan untuk menjadi tontonan orang ramai.

Dengan kemudahan yang ditawarkan itu, YouTube kini telah mengumumkan bahawa platform penstriman video mereka telah berjaya memperoleh lebih 2 bilion pengguna aktif setiap bulan.

Menurut kajian sehingga bulan Mac lalu, peningkatan jumlah masa tontonan kandungan melebihi 250 jam setiap hari di televisyen telah menjadikan platform YouTube salah satu platform penstriman video yang berkembang pesat.

Meskipun peningkatan tontonan di televisyen bertambah, pihak YouTube mengatakan bahawa pengguna lebih gemar menonton kandungan video menggunakan peranti mudah alih dengan majoriti jumlah masa tontonan sebanyak 70 peratus.


YouTube Memperkenalkan Sistem Sokongan ‘Gesture’ Buat Pengguna iOS

YouTube telah memperkenalkan fungsi baharu dengan membawakan sokongan gesture dalam pengemaskinian iOS khas untuk model iPhone 6s dan keatas supaya dapat memudahkan pengguna menonton video kegemaran mereka setiap hari.

Sistem sokongan gesture ini membolehkan pengguna dengan hanya perlu ‘swipe’ ke kiri untuk menonton video yang seterusnya yang seringkali dipaparkan di bawah video yang sedang ditonton manakala pengguna hanya perlu ‘swipe’ ke kanan untuk kembali pada tontonan yang sebelumnya.

Rolling out this week on the YouTube iOS app (for 6S phones & above)!

From your video player:👈Swipe left for the next video👉Swipe right for your previously watched video

If you prefer, you can still tap for video player controls. More details here → https://t.co/ur4EiHCiii pic.twitter.com/Es2ExHl8m9

— Team YouTube (@TeamYouTube) January 15, 2019

Jika dibandingkan dengan butang anak panah yang perlu ditekan di aplikasi YouTube sebelum ini, sistem sokongan gesture yang baru ini, dilihat lebih memudahkan pengguna untuk menukar video yang ditonton kepada video seterusnya.

Setakat ini kemaskini terbaru ini cuba ditawarkan buat pengguna iOS dan mungkin akan ditawarkan buat pengguna Android kelak.

#RealDeal. Nak dapatkan handphone power 8GB RAM + 128GB Storage? Jom tonton video ini.


YouTube Music Diperkenalkan Di Malaysia Dengan Harga Serendah RM14.90

Setelah lama dilancarkan di negara luar, akhirnya Malaysia secara rasminya telah menerima dua perkhidmatan penstriman berbayar daripada YouTube iaitu Youtube Premium dan YouTube Music. Perkhidmatan bakal membolehkan pengguna menstrim muzik dan video di YouTube tanpa sebarang iklan.

Menerusi perkhidmatan ini pengguna boleh menonton video dan menstrim muzik YouTube tanpa sebarang iklan. Selain itu, para pengguna turut berpeluang mencari muzik yang ingin didengari dengan lebih mudah dan pantas.

Harga langganan yang ditawarkan buat pasaran Malaysia adalah RM14.90 bagi YouTube Music dan RM17.90 bagi YouTube Premium. Seperti juga perkhidmatan penstriman yang lain, pakej keluarga turut ditawarkan dengan harga RM22.90 sebulan dan RM26.90 buat YouTube Music dan YouTube Premium. Pakej ini bakal mula ditawarkan seawal 15 November ini.

Sekiranya kebanyakan muzik yang didendagi anda daripada platform YouTube dan tidak tersedia di platform lain mungkin khidmat penstriman ini antara yang berbaloi untuk anda layari. YouTube turut memberikan peluang percubaan sebulan buat mereka yang ingin mencuba. Klik di sini untuk muat turun pada iOS dan dan di sini untuk Android.

Kami kongsikan kepada dua artikel popular melibatkan YouTube yang berlaku pada bulan lalu melibatkan kematian YouTuber Grandpa Kitchen yang membuatkan peminat sebak serta tindakan lampau YouTuber dari Kelantan yang mengundang kontroversi.

Kematian YouTuber Grandpa Kitchen Buat Netizen Berduka

Padam Video Kontroversi, YouTuber Kelantan Mohon Maaf


YouTube RED Dijenamakan Semula Sebagai YouTube Premium

Setelah tiga tahun YouTube RED dilancarkan oleh Google bagi menawarkan kandungan video penstriman tanpa iklan, drama siri original serta pemstriman muzik, YouTube pada hari ini mengumumkan bakal melakukan penjenamaan semula dengan menamakan sebagai YouTube Premium.

Dengan penjenamaan semula ini, pelanggan berpeluang strim muzik dan video tanpa iklan serta memuat turun lagu untuk mendengar secara offline.

Untuk melanggan YouTube Premium anda perlu menbayar $9.99 (RM 39.65) sebulan hanya muzik sahaja manakala langganan video dan muzik pula ditawarkan pada harga $11.99 (RM 47.59) sebulan.

Selain itu juga, Google bakal menamatkan pekhidmatan Google Play Music bagi mengelakkan kekeliruan serta mempermudahkan pengguna melanggan satu perkhidmatan mereka dari Google. Pelanggan Google Play Music akan menerima langgan secara automatik dari YouTube Music secara premium mulai minggu hadapan.


Giliran YouTube Pula Untuk Memperkenalkan Ciri Seakan Stories Iaitu ‘Reels’

Snapchat mungkin akan menerima persaingan terbaru selepas Facebook, Instagram, Whatsapp dan Skype memperkenalkan ciri stories di aplikasi masing-masing. Kini YouTube pula akan memperkenalkan ciri seakan stories yang dinamakan sebagai Reels.

Ciri ini akan membenarkan pengguna menyusun sehingga 30 saat klip video dengan tambahan suntingan pelekat, penapis, muzik, teks, dan pilihan reka bentuk yang lain. Berbeza dengan aplikasi lain, perkongsian YouTube Reels ini tidak akan hilang selepas 24 jam dan pengguna dibenarkan menjadi host lebih daripada satu masa.

Disamping itu, paparan muka mungkin berbeza dengan aplikasi yang ada sekarang iaitu bentuk ikon bulat pada bahagian atas. Sebaliknya, Reels akan mempunyai tab tersendiri.

Buat masa sekarang Youtube Reels hanya ditawarkan kepada pemilik channel yang terpilih sahaja. Ciri ini mungkin ditawarkan kepada semua pada awal tahun hadapan.


YouTube Rewind Kembali Menampilkan YouTuber Kegemaran Anda

Sebagai penghargaan YouTube buat semua penonton dan YouTuber yang tidak jemu menawarkan konten terbaik, YouTube sekali lagi meneruskan siri YouTube Rewind. Pada kali ini, beberapa lagu dan scene epik yang berlaku 2017 telah dipilih menampilkan beberapa YouTuber kegemaran ramai.

Tonton video ini untuk melihat bagaimana YouTuber bergabung di dalam sebuah music video. Malangnya, pewdiepie tidak tersenarai pada tahun ini berikutan konflik beliau bersama YouTube.


YouTube Rewind 2018 Direkodkan Sebagai Video Kedua Menerima ‘Dislikes’ Tertinggi

Setiap tahun sejak 2013 YouTube telah menghasilkan YouTube Rewind yang memaparkan video, personaliti dan muzik yang mencipta fenomena di YouTube. Namun YouTube Rewind tahun ini telah mencatatkan rekod yang agak buruk iaitu jumlah ‘dislikes’ ke-2 tertinggi selepas muzik video ‘Baby’ daripada Justin Bieber.

Setakat artikel ini ditulis, YouTube Rewind 2018 telah mencatatkan sebanyak 8.8 juta dislikes berbanding muzik video ‘Baby’ sebanyak 9.8 juta dislikes. YouTube Rewind 2018 menerima banyak dislikes berikutan dengan beberapa bintang YouTube terkenal tidak termasuk dalam video tersebut. Antaranya ialah PewDiePie, Logan Paul dan Shane Dawson. Rata-rata penonton telah membanjiri ruang komen yang mempersoalkan mengapa individu diatas tidak dirangkumkan sekali di dalam video tersebut.

list of youtubers that should’ve been in youtube rewind;pewdiepiet series shane dawsonksilogan & jake paulcomedyshortsgamer joe wellercolleen ballingerjoe sugg & so so so many more #YouTubeRewind

— paige (@glitternelson) December 6, 2018

Buat penonton setia YouTube pastinya mengharapkan persaingan sengit antara PewDiePie dan T-Series dirangkumkan di dalam video ini tetapi tiada sedikit pun perkara ini disentuh melainkan hanya beberapa saat kemunculan kerusi milik PewDiePie sahaja yang dipertontonkan, itupun hanya sekadar animasi.

Namun terdapat beberapa personaliti dan video yang sememangnya dijangkakan oleh penonton seperti ‘Baby Shark’, ‘Fortnite’, ‘In My Feeling’ atau dikenali sebagai Keke Challenge. Adakah anda sudah menonton video ini? Jika belum berikut kami sediakan sekali video YouTube Rewind 2018 untuk tontonan anda.

P/S: Lagu ‘Baby’ nyanyian Justin Bieber dan Ludacris kekal sebagai video paling banyak dislikes selama 8 tahun berturut-turut. Mungkin YouTube Rewind 2018 akan pintas Baby tidak lama lagi?


YouTube Sedia Membuang Video Berkaitan Teori Konspirasi

Melalui satu artikel di Blog rasmi YouTube, laman web perkongsian video tersebut memberitahu orang ramai bahawa pihak tersebut bakal membuang senarai main video yang mengandungi teori konspirasi yang melibatkan isu-isu yang terjadi di seluruh dunia.

Hanya video yang terkandung dalam senarai cadangan sahaja yang akan melalui proses tapisan ini iaitu kira-kira 1% daripada keseluruhan video yang ada dalam laman web tersebut.

Antara contoh video yang bakal dibuang ialah kompilasi video berkaitan pemujaan agama yang dipercayai mampu menyembuhkan orang ramai, teori konspirasi mengenai isu global seperti peristiwa 9/11, teori bentuk muka bumi leper dan sebagainya.

Menurut siaran artikel berkenaan, tindakan tersebut diambil untuk mengelakkan salah faham dalam kalangan pengguna. Bukan itu sahaja, video yang dianggap sebagai clickbait juga berpotensi untuk dipadam. Penilaian akan dilakukan oleh pihak pengurusan berdasarkan jumlah penonton, bilangan dislikes dan komen pengguna.


YouTube Sedia Menghalang Kandungan Cabaran Atau ‘Prank’ Yang Berbahaya

Berikutan dua cabaran yang tular baru ini iaitu Bird Box dan Tide Pod, pihak Youtube telah meningkatkan peraturan keselamatan mereka dengan memperbaharui garis panduan pengguna.

Pembaharuan tersebut dilakukan untuk menjamin keselamatan pengguna dimana setiap kandungan yang dipaparkan dalam laman YouTube yang berunsurkan perbuatan yang berbahaya ataupun yang boleh membawa maut akan dilarang sama sekali untuk dimuat naik oleh pengguna.

Seperti yang anda sedia maklum, YouTube sememangnya platform dimana pelbagai cabaran dan ‘prank’ dilakukan namun pihak mereka juga perlu memastikan aktiviti yang dilakukan atas tujuan ‘hiburan’ ini tidak keterlaluan hingga boleh mengakibatkan kecederaan atau mendatangkan bahaya kepada pengguna itu sendiri.

Dalam masa yang sama, YouTube juga turut melarang apa jua kandungan yang boleh membawa kepada ‘tekanan emosi yang parah’ kepada penonton mereka dan boleh membuat emosi seseorang itu terganggu dengan menonton kandungan-kandungan yang lebih membawa kepada tekanan emosi.

Berdasarkan penelitian sebelum ini, pengguna YouTube seringkali dilihat gemar melakukan sesuatu yang boleh membahayakan diri sendiri mahupun orang sekeliling mereka dengan hanya kerana ingin menyahut setiap cabaran yang seringkali tular semata-mata ingin tampil popular serta tidak ketinggalan.


10 Cara Anda Boleh Travel Tanpa Perlu Berhenti Kerja

Ramai yang suka travel tapi tak ramai yang berjaya merealisasikan impian mereka sebab komitmen kerja.

Kadang-kadang ada yang dah beli tiket kapal terbang, tiba-tiba terpaksa batalkan sebab boss tak bagi cuti.

Hal ini juga menjadikan faktor kenapa ramai yang terpaksa berhenti kerja untuk mengejar cita-cita travel to the whole world. Tapi tak semua mampu dan berani berbuat sebegini.

Setiap orang mempunyai komitmen yang berbeza-beza. Disini kami nak kongsi, macam mana nak travel tanpa perlu berhenti kerja.

1. Bekerja dengan syarikat multi-national

Cari peluang pekerjaan di syarikat multi-national seperti HP, Intel, Shell, Schlumberger dan IBM (banyak sangat nak list kan). Pada permulaan mungkin anda hanya bekerja di Malaysia.

Tetapi selalunya syarikat-syarikat ini akan buka peluang untuk ‘Internal Transfer’ ke negara-negara lain. Masa ni lah anda boleh rebut peluang yang ada!

2. Cari kerja yang memerlukan untuk travel seperti ‘travel writer’

Apa tugas sebenar travel writer ni? Jangan ingat menulis ni tak boleh mendatangkan duit ya.

Kebanyakkan travel writer ni di bayar untuk membuat review mengenai syarikat penerbangan, tempat menginap, tempat makan, tempat membeli belah, dan berbagai-bagai lagi.

Key-point disini adalah wajib ada blog. Tak pandai menulis tak apa, janji rajin untuk menulis. Lama-lama nanti pandai lah.

Kadang-kadang kita kena fikir, kenapa boss tak bagi kita cuti. Salah satu punca tak dapat cuti adalah tak cukup orang nak buat kerja.

Jadinya, kita perlu plan awal dan beritahu boss kalau boleh 8-10 bulan lebih awal. Lagi best kalau hantar email reminder kat boss setiap bulan, kot-kot la dia lupa.

4. Cari pekerjaan yang tawarkan banyak cuti

Masa temuduga biasanya kita boleh tanya berapa hari cuti tahunan. Kalau 8 hari untuk setahun, memang confirm ini syarikat kedekut. Lebih baik cari kerja di tempat yang lain. Haha.

5. Rancang percutian, gabungkan cuti dengan hari perlepasan am

Bila dah dapat tarikh yang nak cuti, sila apply cuti laju-laju bagi mengelakkan rakan sekerja ambil cuti pada tarikh yang sama.

Bahagian ni anda kena bersikap selfish sedikit. Nak cuti ke nak kesian kat orang?

Baca: Rahsia Bagaimana Gadis Ini Travel Sambil Jana Pendapatan Melalui AirBnB

Boss pun manusia juga. Jadinya, ambil hati boss lebih sikit. Belikan la fridge magnet seketul masa balik dari cuti.

Jangan berkira sangat, seketul frigde magnet baru RM5. Paling-paling mahal pun mungkin RM20 seketul. Apa lah sangat kan. Nak cuti ke tak?

7. Bila dah balik cuti, jangan nak ‘Monday Blues’ sangat

Sila komited dan fokus dengan kerja anda. Ni dah la sebelum cuti pun malas kerja, balik cuti pun malas kerja. Mana la boss tak bising.

Kita kerja kalau boleh nak lama di sesebuah tempat, jadi attitude tu penting ye.

Sesetengah syarikat tak kesah untuk seseorang pekerja mengambil cuti sebulan. Tapi kebiasaannya paling maksimum dapat cuti adalah 2 minggu.

Sebagai traveler yang bijak, jangan tamak sangat masukkan 10 negara untuk percutian selama 10 hari.

Memang anda mampu dari segi wang, tapi kesian kat badan. Penat nak check-in dan check-out hotel, nak cross-border, nak duduk kat airport ber jam-jam.

Balik cuti, kena menghadap traffic jammed lagi. Rancang destinasi yang ingin dituju betul-betul.

Baca: Ini 9 Cara Saya Cari Duit Sewaktu Belajar Di Universiti Agar Dapat Travel

9. JANGAN ambil EL & MC sesuka hati tanpa sebab yang munasabah

Dua-dua benda ni selalunya menjadi faktor penting untuk menilai prestasi seseorang pekerja.

Dah kalau setiap bulan ada EL & MC, agak-agak boss kasi ke nak cuti dua minggu?

Last sekali, cari pekerjaan yang boleh dilakukan di mana-mana sahaja janji ada internet.

Heaven kan, hari ni kerja dari rumah, esok kerja dari kedai kopi, lusa pula kerja dari London. Eh? Wujud ke kerja yang macam tu? Yes, wujud. Rajin-rajin lah mencari ya.

Baca lagi: Nah Ini Dia 20 Cara Buat Duit Untuk Anda Yang Suka Travel


11 Perkara Ini Tak Boleh Anda Lakukan Bila Travel Di Turki

Jangan lakukan beberapa perkara ini jika ada ke Istanbul. Ini adalah pengalaman saya selama 3 tahun duduk di Istanbul.

Untuk pengetahun ini adalah kes-kes terpencil sebabnya selama 3 tahun duduk di Istanbul kes-kes begini saya dengar dan alami tidak sampai pun 4, 5 kali.

Artikel ini adalah untuk tujuan waspada, bukan kata Turki ni tidak selamat. Aduhaii. Jika nak tahu di Turki ini hampir tiada kes ragut, seluk poket, gangguan seksual, simbah asid, rompakan dan lain-lain.

Turki ada undang-undang bagi sesiapa yang kutuk Kamal Ataturk, boleh dipenjarakan.

2. Jangan lupa semak bayaran baki jika beli di kedai-kedai tepi jalan

Bila peniaga Turki beri baki tolong semak dulu. Jangan main jalan sahaja. Beberapa kes telah berlaku kepada sya dan peserta trip. Nanti peniaga tu cakap ‘tak perasan’ duit baki tidak cukup. Tetapi jika anda orang kaya nak sedekah apa salahnya.

3. Jangan guna ‘the power of hand’ jika mahu melintas jalan di Turki

Tidak kira anda bawa stroller baby atau bawa orang tua pakai tongkat, jangan lintas jalan sebelum waktunya seperti di Malaysia.

Jangan tunjuk tangan kononnya nak tahan kereta nak lintas jalan, silap-silap anda kena hon dan kena marah.

4. Jangan ikut jika ada orang ajak minum

Modus operandi scammer di Istanbul. Ini yang paling saya banyak pernah dengar. Bila dah minum sama-sama anda akan diminta bayar. Tahukah anda akan dicaj harga untuk minum kopi sebanyak USD500!

5. Jangan berkaki ayam dari tempat wudhu ke tempat solat

Biasa orang Malaysia buat. Orang Turki amat pentingkan kebersihan! Jika dah ambil wudhu lepas tu jalan kaki ayam ke dalam masjid, tu maksudnya kaki anda sudah kotor. Nanti kena marah dengan pakcik-pakcik Turki. Ayok.

Baca: 15 Tip Travel Ke Istanbul, Turki Buat Backpacker

6. Jangan buka dompet di depan orang-orang yang jual tepi jalan

Bila jalan-jalan di Bazaar di Istanbul, akan ada orang-orang mendekati anda nak jual buku, jaket dan macam lagi. Pernah jadi ada pelancong buka dompet depan orang-orang tu, kemudian orang tu tengok dompet penuh dengan duit USD, dia ambil duit tu dan lari.

7. Jangan datang kurang 3 jam ke lapangan terbang dari jadual penerbangan

Ataturk International Airport di Istanbul sangat sensitif dan ketat sekarang. Jika mereka dapat laporan atau dapati perkara yang mencurigakan, mereka akan tahan setiap kereta yang nak masuk airport. Akibatnya jalan jammed !

Pihak airline tidak akan bertanggungjawab jika ada kata anda lambat sebab polis airport buat anda terlambat.

8. Jangan layan jika ada pasangan Arab minta tengok bentuk duit Malaysia

Scammer ini sudah 2 kali saya kena. Tetapi saya dah tahu modus operandi mereka. Pasangan Arab akan mendekati anda kemudian cerita mereka akan ke Malaysia.

Mereka nak tengok bagaimana rupa duit Malaysia. Sebaik ada buka dompet depan mereka, percayalah duit anda telah pun hilang sekeping dua! Tidak tahu betapa lajunya tangan mereka buat kerja.

9. Jangan buka makanan Malaysia di dalam pengangkutan awam

Orang Turki sensitif bau2 makanan asia ni terutamanya Nusantara. Ada yang gelarkan makanan Malaysia ni seperti stokin busuk.

Janganlah pergi makan dalam pengangkutan awam mereka. Sayasendiri pernah kena halau dari teksi kerana bawa makanan berminyak. Bawa je pun dah kena halau.

10. Jangan sibuk main hp sewaktu naik teksi

Jika anda sibuk main hp sewaktu naik teksi, anda tidak perasan pemandu teksi tersebut tidak ON kan meter teksi. Akibatnya mereka caj ikut suka mereka.

Jika sibuk main hp ketika nak tukar duit, kadangkala anda tidak perasan duit tukaran yang diberi tidak cukup. Bila anda perasan tidak cukup selepas itu, pengurup wang tersebut akan cakap anda beri wang sekadar itu sahaja. Sedangkan anda beri lebih daripada yang pengurup wang itu beritahu.

Jika musim bunga tulip (April) dan ros (Mei) ramai yang tanya, boleh ke nak petik bunga-bunga tu. Jika semua orang petik habislah bunga-bunga tu semua.

Cukuplah tengok dan ambil gambar sahaja ya, jika orang petik bunga di rumah kita pun kita marah kan.

Baca lagi: 28 Sebab Kenapa Turki Menjadi Negara Paling Saya Gemar Lawati


Anda Wajib Makan Nasi Lemak Ini Sekiranya Berada Di Johor

Pernah mendengar nama Warung Nasi Lemak Wak Kentut?

Yup, you heard it right, Warung Nasi Lemak Wak Kentut. Salah satu warung wajib pergi untuk kaki makan di luar sana. Warung yang terletak di daerah Kulai ini merupakan sebuah restoran yang menghidangkan nasi lemak kepada para pelanggannya. Tiada hidangan lain, hanya nasi lemak.

Namun, apakah faktor yang membuatkan warung ini begitu terkenal?

Selain namanya yang unik dan catchy, Warung Nasi Lemak Wak Kentut telah menggunakan teknik masakan yang lain daripada yang lain. Terutamanya dalam memasak ayam goreng yang menjadi hidangan sampingan nasi lemaknya. Warung yang diusahakan oleh Hairolnizam Safarin ini akan menggoreng hidangan ayam goreng sebanyak dua kali sebelum dihidangkan kepada para pelanggan. Teknik ini dan ditambah lagi dengan rempah ratus rahsia yang digunakan untuk perapan ayam sebelum digoreng.

Tambahan lagi, restoran yang beroperasi bermula jam 5.00 petang hingga 12.00 tengah malam ini sentiasa dipenuhi pelanggan dan setiap yang pernah merasai Nasi Lemak Wak Kentut pasti akan memberi pandangan positif seperti berikut:

WOW! Siap ada drive-thru. Sangat memudahkan orang ramai.

Jadi, apa tunggu lagi? Jom ramai-ramai serbu Warung Nasi Lemak Wak Kentut. Maklumat lokasi boleh didapati di bawah. Siap ada koordinat lagi, boleh masukkan terus dalam GPS dan ikutlah arahan sehingga tiba ke destinasi! :)

Nama restoran: Warung Nasi Lemak Wak Kentut
Alamat: Jalan Susur Kulai 2, Taman Kulai Besar, Kulai, Johor.
GPS: 1.652333, 103.609871
Waktu Operasi: 5.00 petang – 12.00 tengah malam (Ahad Tutup)


YouTube Tidak Lagi Memaparkan Jumlah Pengikut Sepenuhnya Bermula Ogos Ini

Bermula bulan Ogos ini, YouTube hanya akan memaparkan angka yang paling hampir dengan jumlah pengikut bagi akaun yang mempunyai lebih daripada 1000 pengikut. Hanya pemilik akaun sahaja yang boleh melihat sepenuhnya jumlah pengikut mereka menerusi YouTube Studio.

Jumlah paparan yang akan disingkatkan ini adalah bertujuan untuk menyeragamkan paparan pada peranti dengan jumlah pengikut yang hanya boleh dilihat pada versi desktop. Sebagai contoh, sekiranya saluran sesetengah YouTuber yang mempunyai jumlah pengikut sebanyak 133, 017, ianya hanya akan dipaparkan dengan jumlah 133K sahaja.

Currently, public sub counts are abbreviated in most but not all places across YouTube. In August, we’ll make this more consistent by always showing abbreviated sub counts publicly.

Creators: You’ll still see your full sub count in Studio!

Learn more → https://t.co/ldguF5Ussf pic.twitter.com/pmaKk4EU4k

— TeamYouTube (@TeamYouTube) May 21, 2019

Tindakan ini diambil adalah kerana pihak YouTube ingin menjaga kepentingan bersama antara pengikut dan pemilik akaun YouTube supaya ianya tidak dijadikan satu platform untuk menjatuhkan populariti seseorang apabila mereka menghadapi satu krisis atau isu yang membabitkan pemilik akaun YouTube tersebut.


YouTuber Berdepan Tindakan Undang-Undang, Suka Hati ‘Guna’ Piramid Giza Untuk Dedah Jantina Anak

Seorang YouTuber bakal berdepan tindakan undang-undang di Mesir setelah berkongsi video yang mendakwa dia telah menggunakan Piramid Giza dalam pesta untuk mendedahkan jantina anaknya yang bakal lahir. YouTuber yang bernama Siamand Mustafa itu berkongsi rakaman paparan Piramid Giza yang bertukar warna biru semata-mata untuk mengumumkan jantina anaknya.

Dalam video yang dimuat naik lima hari yang lalu, Mustafa dan isterinya Shahad menuju ke piramid bersama anak perempuan mereka dan beberapa rakan lain untuk pesta pendedahan tersebut. Mereka dilihat berdiri di hadapan Piramid Giza sambil menyaksikan lampu berkelip melintasi piramid sebelum menjadi gelap dan akhirnya bertukar menjadi biru. Mereka kemudiannya mula bersorak dan berteriak, sementara pasangan tersebut kelihatan gembira dan emosional.

Namun pesta itu tidak mendapat reaksi yang baik dari pihak berkuasa Mesir. Dia juga didakwa memanipulasi orang. Mohamed Abdelaziz, lelaki yang bertanggungjawab menjaga bunyi dan lampu Piramid Giza mendakwa bahawa acara yang diadakan oleh YouTuber terbabit adalah palsu dan tidak sah. Dia menyatakan bahawa Piramid Giza tersebut memang dinyalakan warna biru atas arahan Kementerian Pelancongan dan Kementerian Kesihatan Mesir bagi menyambut Hari Hepatitis Sedunia.

Tambah Mohamed lagi, Piramid Giza tidak dibuka untuk pihak swasta dan dia tidak mengenali siapakah YouTuber terbabit. Justeru, langkah undang-undang akan diambil ke atas pasangan terbabit. Bagi Walid al-Batouty, mantan penasihat Menteri Pelancongan berkata bahawa perbuatan YouTuber terbabit mendakwa bahawa Piramid Giza dinyalakan untuk mendedahkan jantina anak mereka adalah palsu dan hanya mahu mengejar populariti sahaja.

Sewa Burj Khalifa untuk dedah jantina anak, pasangan ini habiskan RM380,000 demi konten YouTube. Klik pautan di bawah untuk membaca.

Sewa Burj Khalifa Untuk Dedah Jantina Anak, Pasangan Ini Habiskan RM380,000 Demi Konten YouTube


YouTuber Cantik Thailand Lari Ke Malaysia Selepas Tipu RM246 Juta Wang Pelabur Forex

Seorang YouTuber terkenal dari Thailand, Natthamon Khongchak kini berada dalam pelarian selepas didakwa menipu beribu pelabur sebanyak 2 bilion baht (RM246 juta) melalui penipuan perdagangan pertukaran asing, menurut laporan The Straits Times.

Dia yang mengaku sebagai seorang peniaga forex yang berjaya telah menipu kira-kira 6,000 mangsa. Natthamon akan menjanjikan kepada pelabur pulangan yang tinggi dalam masa yang singkat dan mengeksploitasi popularitinya, menurut peguam itu.

Dia kemudiannya akan berjanji kepada pelabur bahawa mereka akan mendapat pulangan 25 peratus untuk kontrak tiga bulan, 30 peratus untuk kontrak enam bulan dan 35 peratus untuk kontrak 12 bulan, dengan pulangan dibayar setiap bulan.

Natthamon, yang mempunyai lebih 800,000 pengikut di akaun YouTubenya Nutty’s Diary, dikatakan telah melarikan diri ke Malaysia. Seorang mangsa yang didakwa menjanjikan ganjaran 1 juta baht (RM2.2 juta ) kepada sesiapa yang boleh memberikan maklumat yang membawa kepada penahanannya.

Natthamon berkata dalam satu catatan di Instagram pada Mei lalu bahawa dia turut menanggung kerugian selepas melakukan kesilapan dalam perniagaan dan  berjanji untuk membayar balik pelaburnya.

Ini taktik ‘scammer’ di Delhi dan Agra, India serta tip untuk selamat. Rujuk pautan di bawah untuk membaca.

Ini Taktik ‘Scammer’ Di Delhi Dan Agra, India Serta Tip Mengelakkannya

Ketahui Jenis-jenis ‘Scam’ Yang Wujud Dan Rakyat Malaysia Percaya

5 Langkah Si ‘Scammer’ Luar Negara Menipu Penjual Di Malaysia


YouTuber Dan 3 Rakan Ditahan Polis, Disyaki Bunuh Kekasih Disebabkan Cemburu

Seorang YouTuber dan tiga lagi rakannya kini ditahan polis berhubung kejadian teman wanita YouTuber itu cedera parah dipukul sebelum meninggal dunia. Polis menahan keempat-empat suspek berusia diantara 23 hingga 28 tahun itu di sekitar Teluk Kumbar bagi membantu siasatan.

Menurut laporan Harian Metro, polis menerima laporan daripada seorang doktor di Hospital Balik Pulau pada jam 19.39 malam Sabtu mengenai seorang wanita berusia 20 tahun dibawa ke hospital selepas tidak sedarkan diri.

Mangsa yang juga seorang YouTuber dikatakan mempunyai kesan lebam dan berada dalam keadaan kritikal semasa dibawa ke hospital. Mangsa bagaimanapun meninggal dunia pada 3 April ketika menerima rawatan di Hospital Balik Pulau. Susulan daripada itu, polis bertindak menahan empat lelaki terbabit bagi membantu siasatan.

Difahamkan bahawa wanita yang berasal dari Melaka itu mengalami kecederaan parah dipercayai dipukul teman lelakinya dengan objek tumpul sehingga tidak sedarkan diri sebelum mangsa meninggal dunia dan kejadian berlaku selepas pasangan kekasih tersebut bertengkar disyaki bermotifkan cemburu.

Netizen kini mula berteka teki tentang siapakah YouTuber tersebut, sebahagian mendakwa bahawa individu tersebut mempunyai akaun YouTube dengan 107,000 pengikut. Manakala yang lain cuba mengorek kisahnya sebelum ini.

Empat lelaki itu direman sehingga 11 April ini bagi membantu siasatan dan kes tersebut disiasat mengikut Seksyen 302 Kanun Keseksaan iaitu kesalahan bunuh.

Aksi kejam YouTuber ini seksa kekasih sehingga maut disiarkan secara ‘Live’ di YouTube. Rujuk pautan di bawah untuk membaca.

Aksi Kejam YouTuber Ini Seksa Kekasih Sehingga Maut, Disiarkan Secara ‘Live’ Di YouTube

Acah Tampar Dan Ganggu Wanita Tidak Dikenali, Tindakan YouTuber Ini Undang Kemarahan Netizen

Muat Naik Konten Islamkan Seorang Lelaki, Tindakan YouTuber Ini Undang Pelbagai Reaksi Netizen


YouTuber Dan Influencer Dilaporkan Masih Mempunyai Kesedaran Bayar Cukai Yang Rendah

Sudah menjadi satu kewajiban buat kita untuk membayar cukai kepada kerajaan. Dengan cukai yang diterima, kerajaan  boleh menggunakan dana itu untuk membangunkan negara di samping memberikan faedah buat rakyatnya.

Berkongsi laporan semasa, Lembaga Hasil Dalam Negeri (LHDN) menyatakan telah menerima pemfailan cukai dengan nilai RM1.21 bilion setakat 14 Jun yang lepas, sebelum tarikh akhir 30 Jun ini.

Angka tersebut dilihat masih rendah jikalau dibandingkan dengan cukai taksiran tahun 2021, yang bernilai RM5.56 bilion.

Sehubungan itu, LHDN mengingatkan mereka yang layak untuk menunaikan tanggungjawab masing-masing. Ini terutamanya kelompok mereka yang menjalankan perniagaan runcit, jualan langsung, gerai, bidang penulisan, penyanyi, YouTuber dan juga influencer.

Sebelum ini, LHDN sedia menekankan yang mana pendapatan influencer media sosial boleh dinilai mengikut jumlah pengikut selain tontonan kandungan yang dimuat naik secara online.

LHDN mengatakan kesedaran membayar cukai dalam kalangan tersebut masih rendah, jikalau dibandingkan mereka dengan pendapatan penggajian dan syarikat korporat.


YouTuber Dari Greece Sanggup Terbang 9,600KM Ke Malaysia Kerana Rindukan Nasi Lemak

Tidak dapat dinafikan bahawa Malaysia merupakan destinasi pelancongan yang terkenal kerana terdapat pelbagai tempat yang menarik dan paling utama kerana kepelbagaian jenis makanan.

Senang cerita, boleh dikatakan negara kita ini ‘syurga makanan’. Mana tidaknya, mahu makanan Melayu, Cina, India, Jawa dan pelbagai lagi semua ada. Terbaharu, seorang YouTuber, Darrren Cronian telah berkongsi video beliau ke Malaysia dari Athens semata-mata kerana nasi lemak.

Beliau jatuh cinta dengan rasa nasi lemak ketika pertama kali mencubanya 5 tahun yang lalu apabila beliau bercuti di Malaysia. Selain daripada makanan, beliau menyukai kepelbagaian kaum di sini dan hospitiliti yang ditawarkan membuatkan beliau berasa seperti di rumah.

Berikutan perkongsian beliau, rata-rata netizen mengucapkan selamat datang kepada beliau dan mengatakan tindakan Darren sanggup travel ke Malaysia cukup inspiring.

Untuk pengetahuan anda, beliau merancang akan berada di Malaysia selama 4 minggu untuk melawat tempat-tempat menarik dan mencuba makanan rakyat Malaysia. Malah, beliau baru sahaja mengajukan soalan dimana beliau boleh dapatkan ‘street food’ terbaik di Malaysia?

Twitter I need your help for my next video. Looking for suggestions for the best places for Malaysian street food in KL, available day and night. pic.twitter.com/QJTlpjZl8I

— Darren Cronian (@theremotehive) November 8, 2019

Mungkin anda yang selalu food hunting boleh membantu beliau untuk menikmati makanan kegemaran rakyat Malaysia seperti masyarakat setempat. Nampaknya ramai pelancong luar yang gemar melawat Malaysia semula kerana kelazatan makanan kita.

Di bawah ini kami listkan beberapa tempat makan yang best di Malaysia. Klik pautan di bawah untuk ketahui lebih lanjut.

5 Tempat Makan ‘Murah’ Dan Sedap Di Kota Damansara

8 Tempat Makan Di Kuantan Yang Anda Boleh Nikmati Keenakan Hidangannya

Netizen Mahu Nasi Lemak Jati Yang Terkenal Di Shah Alam Buat ‘Comeback’


YouTuber Diburu Polis Selepas Curi Masuk Sunway Lagoon Dan Muat Naik Video Di YouTube

Gara-gara memuatnaik konten mencuri masuk ke dalam kawasan taman tema Sunway Lagoon di YouTube, polis kini mengesan tiga lelaki tempapan yang disyaki melakukan perbuatan tersebut.

Menurut Ketua Polis Subang Jaya, Abd Khalid Othman berkata, kejadian itu disedari seorang pekerja taman tema berkenaan selepas melihat klip video itu di YouTube semalam dan menceritakan bagaimana dua daripada mereka menyelinap masuk tanpa membeli tiket.

Difahamkan, suspek dipercayai mencampakkan telefon bimbit ke dalam kawasan taman tema dan memperdaya pekerja taman tema dengan mengatakan telefon bimbit tertinggal dalam taman tema lalu dibenarkan masuk oleh pekerja sebelum mereka menghilangkan diri.

Hasil siasatan awal mendapati suspek merupakan seorang pengguna YouTube dan video dimuatnaik menggunaka akaun YouTube ‘Ryaan Key’. Menjengah ke akaun YouTube tersebut, banyak konten menyelinap masuk ke beberapa tempat dan juga konten ‘bizzare’.

Jika orang ramai mempunyai sebarang maklumat berkaitan perkara tersebut bolehlah menghubungi pihak polis di talian 03-56210343. Kes disiasat di bawah Seksyen 448 Kanun Keseksaan atas kesalahan menceroboh kawasan dan Seksyen 233 Akta Komunikasi dan Multimedia atas kesalahan penggunaan tidak wajar kemudahan rangkaian.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Makanan Terbiar Atas Dapur, Netizen ‘Kembang Tekak’ Lihat Penyediaan Makanan Restoran Ternama

Tular Video Pekerja Campak Barang Dari Pesawat, Ini Penjelasan Lion Air

‘Macam Mana Boleh Lulus’- Netizen Pertikai Rekaan Laluan Pejalan Kaki River Of Life Yang Tidak Masuk Akal


‘YouTuber’ Ditegur Pihak Berkuasa Selepas Cuba Agihkan RM10,000 Di Hadapan Istana Negara

Tindakan ‘YouTuber’ Malaysia, Isa Isarb yang cuba untuk mengagihkan wang tunai berjumlah RM10,000 di hadapan Istana Negara pada semalam mengundang padah apabila beliau diberi amaran keras oleh pihak berkuasa yang bertugas di sana.

Dalam video bertajuk ‘Habiskan RM10K Bagi Wartawan Di Istana Negara !’ yang dimuat naik ke media sosial itu, Isa Isarb dilihat berjalan di hadapan Istana Negara di mana petugas-petugas media sedang berkumpul bagi membuat liputan mengenai perubahan landskap politik negara sambil mengagihkan wang tersebut.

Bagaimanapun, tindakannya itu dihentikan oleh pihak berkuasa selepas hanya sempat mengagihkan sekitar RM600 hingga RM700 kepada orang ramai di luar istana.

Dia yang beredar dari kawasan istana kemudiannya turut diekori oleh sebuah kereta sebelum mereka dilihat berhenti di tepi jalan dan mengadakan perbincangan yang tidak dipaparkan dalam video tersebut.

Kedengaran suara lelaki yang dikatakan bersama pihak berkuasa itu memberitahu ia adalah okay untuk mengagihkan makanan tapi bukannya wang ringgit.Isa dan krunya bagaimanapun tidak ditahan dan dilihat bersalaman sambil meminta maaf terhadap tindakan mereka sebelum itu.

Terdahulu, dalam video tersebut, ‘YouTuber’ itu menjelaskan dia melakukan perkara itu selepas melihat petugas-petugas media yang berada di sana menerima bermacam-macam makanan dan sumbangan pada dua hari terawal mereka berkampung di sana.

“Jadi hari ini hari ketiga Isa Isarb nak pergi bagi, aku nak buat challenge habiskan 10 ribu ringgit depan istana,” katanya.

Beberapa hari ini, perkarangan Istana Negara menjadi tumpuan para pengamal media selepas berlakunya konflik peralihan kuasa dan perletakan jawatan Dr Mahathir Mohammad sebagai perdana menteri Malaysia.

Rata-rata wartawan dan jurugambar telah berkampung di sana sejak isu tersebut bermula pada Ahad lalu bagi mendapatkan perkembangan semasa memandangkan ramai ahli politik yang dilihat keluar masuk ke kawasan istana.

Apa yang bermula dengan pengagihan makanan oleh pihak istana kepada petugas media yang berada di sana kemudiannya mula ditiru oleh syarikat-syarikat dan individu yang juga tidak mahu terlepas melakukan perkara sama selepas gesture oleh pihak istana sebelum ini mendapat perhatian netizen di media sosial.

Bagaimanapun, sejak semalam tindakan syarikat dan individu yang dilihat cuba untuk membantu dan menemani petugas media itu dilihat sedikit keterlaluan dan berada di luar kawalan.

Baca perkongsian kami sebelum ini yang menunjukkan lori Milo kegemaran rakyat Malaysia juga turut berada di hadapan Istana Negara bagi menemani petugas-petugas media menjalankan tugas mereka. Klik pautan di bawah untuk membaca.

Selepas KFC dan McDonald’s, Lori Milo Pula Buat Kemunculan Di Istana Negara

Lihat YouTuber Ini ‘Kantoikan’ Bakal Tunang Rakan Mereka Menerusi ‘Gold Digger Test’

Selepas Nasi Lemak, YouTuber Ini Mahu Kembali Ke Malaysia Kerana Burger Ramly Pula


YouTuber Ini Hampir Mati Kerana Menyimen Kepalanya Dalam ‘Microwave’

Entah apa yang difikirkan tetapi ianya memang satu aksi yang aksi yang kurang cerdik. Seorang YouTuber yang berasal dari United Kingdom, Jimmy ‘Hay’ Swingler di laman YouTube miliknya, TGFbro merasakan ianya sesuatu yang lucu untuk memasukkan kepala beliau ke dalam ketuhar gelomnbang mikro.

Di dalam video ini, Jimmy dan rakannya bergelak ketawa pada awalnya selepas menyimen kepala Jimmy ke dalam ketuhar gelombang mikro ini dan merasakan semuanya berada dalam perancangan. Tetapi di pertengahan video, Jimmy sudah mula panik dan susah untuk bernafas.

5 orang pegawai bomba kemudian dikejarkan ke rumah Jimmy selepas mendapat panggilan kecemasan daripada salah seorang rakan Jimmy. Namun pihak bomba West Midlands nyata tidak begitu gembira dengan apa yang dilakukan oleh Jimmy.

We're seriously unimpressed 😡. Five of our firefighters were tied up for an hour this afternoon, freeing a YouTube pranker whose head had been 'cemented' inside a microwave oven. Read more: https://t.co/6bZReGuKQX (Photos © West Midlands Fire Service) pic.twitter.com/2ch2UhszeH

— West Midlands Fire (@WestMidsFire) December 7, 2017

Nyata ketika ini ramai yang membuat perkara pelik untuk mendapat views di YouTube tetap video oleh Jimmy ini antara yang paling kurang cerdik dan menyusahkan orang. Jika beliau inginkan views, ianya berjaya kerana video ini sudah ditonton lebih 2 juta kali dalam masa 3 hari ianya dimuat naik.

Pengajaran di sini adalah kalau anda ingin hasilkan satu video YouTube, buatlah video yang tidak membahayakan diri. Silap langkah, nyawa boleh melayang.


YouTuber Ini Kongsi Pengalaman Buruk Menaiki Penerbangan Malaysia Airlines

Josh Cahill merupakan seorang blogger dan blog beliau, GoTravelYourWay menjadi medium beliau untuk membuat review syarikat penerbangan dari seluruh dunia. Josh juga telah memenangi Blog/YouTuber Airline Terbaik untuk tahun 2018.

Baru-baru ini, Josh Cahill berkongsi pengalaman ‘ngeri’ beliau menaiki pesawat Malaysia Airlines semasa perjalanannya dari Kuala Lumpur ke London.

Menurut Josh, beliau tidak berpuas hati dan sangat kecewa dengan perkhidmatan yang diberikan oleh krew penerbangan Malaysia Airlines yang membuatkan beliau berkongsi pengalaman buruknya di Instagram ketika masih dalam penerbangan berkenaan. Selepas perkongsian tersebut, Josh mendakwa beliau ‘dibuli’ oleh krew penerbangan Malaysia Airlines kerana tidak dilayan dengan baik sepanjang perjalanan beliau ke London selepas itu.

I’m only halfway through my flight to London and I can already say that this is the most disappointing flight of the year. Very unfriendly crew (where did the amazing Malaysian hospitality go?), broken inflight entertainment (asked the crew to fix it and they never got back to me) which leaves me 13 hours without entertainment, dreadful food served on a sticky and filthy tray and on top of that I was probably assigned the worst seat on that plane… sorry @malaysiaairlines but this was/is a really poor performance. Stayed tuned for the full review, soon on my YouTube! However, Malaysia will always be my favorite country 🇲🇾❤ . #gotravelyourway #avgeek #aviationgeek #instagramaviation #businesstraveller #instaplane #aviationlovers #luxurytravel #businessclass #aviation4u #firstclasstravel #airlinegeeks #aviationdaily #aviationdaily #aviationblogger #bloggerlife #youtuber #joshcahill #malaysiaairlines #mh04 #london #uk #malaysia #kualalumpur #nightmare

A post shared by  Josh Cahill (@gotravelyourway) on Sep 23, 2018 at 10:26pm PDT

Berikutan hal ini, beliau melabelkan bahawa penerbangan tersebut merupakan sebagai penerbangan paling mengecewakan beliau tahun ini berikutan servis buruk di dalam pesawat termasuk kru yang tidak mesra, makanan yang tidak berbaloi dengan harga yang dibayar, kerusi terburuk dan inflight entertainment yang rosak.

Malah, beliau juga diminta untuk menghentikan serta merta rakaman yang beliau lakukan dalam pesawat. Menurutnya, rakaman video yang dilakukan olehnya dalam penerbangan tersebut telah mendapat kebenaran daripada pihak media sosial Malaysia Airlines.

My recent trip on @malaysiaairlines was probably the worst flight of my life. Literally nothing was working on the plane and after sharing my thoughts on Instagram the crew would deny me service, bully me throughout the flight and even the CEO was all fine with it. Stay tuned for next weeks review of my Horror flight on Malaysia Airlines. . #gotravelyourway #avgeek #aviationgeek #instagramaviation #businesstraveller #instaplane #aviationlovers #luxurytravel #businessclass #aviation4u #firstclasstravel #airlinegeeks #aviationdaily #aviationdaily #aviationblogger #bloggerlife #youtuber #joshcahill #malaysia #malaysiaairlines #kualalumpur #london #izhamismail

A post shared by  Josh Cahill (@gotravelyourway) on Nov 18, 2018 at 1:25am PST

Bagi Josh, sebagai seorang pelanggan yang membayar untuk perkhidmatan, pastinya beliau ingin mendapat layanan yang sewajarnya. Kritikan yang diberikan oleh beliau sepatutnya diterima oleh krew penerbangan untuk menjadikan pengalaman penerbangan beliau lebih baik tetapi sebaliknya pula yang berlaku.

Setibanya di London, Josh bertemu dengan pengurus Malaysia Airlines di sana yang meminta maaf atas perkhidmatan buruk yang beliau terima di dalam pesawat. Kemudian, beliau menerima lebih banyak e-mel permohonan maaf daripada Malaysia Airlines termasuk daripada CEO Malaysia Airlines yang baginya langsung tidak ikhlas kerana permohonan maaf berkenaan semuanya berbentuk template.

Di ruangan komen, ramai yang bersimpati dengan Josh kerana perlu melalui perkara seperti ini semasa penerbangan bersama Malaysia Airlines. Kritikan sebenarnya sesuatu yang baik untuk kita memperbaiki apa yang kurang. Diharap Malaysia Airlines dapat memperbaiki perkhidmatan mereka supaya perkara seperti ini tidak berulang lagi di masa akan datang.

Terkini, Josh menerima mesej daripada Malaysia Airlines yang menawarkan refund sepenuhnya untuk penerbangan berkenaan tetapi Josh meminta syarikat itu mendermakannya kepada mana-mana badan amal.


Anda Wanita Yang Bakal Travel Solo? Ini 19 Tip Keselamatan Untuk Rujukan

Alhamdulillah, saya telah selesai misi solo trip saya selama 28 hari. Saya selamat tiba di kampung halaman pada 29 December 2016. Travelling alone is indeed a wonderful experience that I will never forget.

Ada pelbagai peristiwa gembira, sedih, cemas dan mencabar berlaku sewaktu perjalanan. Sepanjang perjalanan banyak yang saya belajar.  Oleh itu saya akan kongsikan sedikit tip keselamatan sepanjang di Eropah.

Sama ada kalian travel seorang diri atau pun bersama kawan-kawan. Semoga perkongsian ini dapat memberikan manfaat kepada bakal traveller di luar sana.

Saya alami kejadian ini di Rome dan hampir menjadi mangsa. Ia berlaku di dalam keretapi. Macam subway gitu. Masa tu keadaan dalam keretapi agak dengan penumpang. Alhamdulillah, Allah masih lindungi saya.

Macam mana nak cam? Penyeluk saku ni tidak kisah lelaki atau perempuan. Biasanya muda. Dan masa saya kena, dia pakai baju musim sejuk yang labuh. Cukup untuk tutup tangan dia semasa giat merayap selongkar beg kita.

Saya bernasib baik sebab beg tu macam susah nak buka, banyak barang dan juga sebab saya cepat beralih daripada orang tersebut. Sebab dia himpit kita rapat sangat.

Suasana agak kecoh dalam keretapi bila saya tersedar apa yang dia sedang cuba lakukan kepada saya. Penyeluk saku itu kemudian melarikan diri lepas tekan butang kecemasan.  Dan orang-orang yang ada di sekitar dalam keretapi mula pandang dan bertanya adakah dia  ada lakukan sesuatu kepada saya dalam Bahasa Italy, konon-konon fahaam. Haha

2. Pegang handbag di depan dan letak tangan di atas bahagian beg yang boleh dibuka.

Saya biasa pegang beg dengan cara menyilangkannya di depan dan tangan diletakkan ke atas zip atau penutup beg jika masuk subway. Tapi masa dekat Rome, entah macam mana terlupa sekejap. Biasanya bila pegang beg macam tu saya selamat. Dapat elak jadi mangsa.

3. Jangan layan orang yang konon-konon nak meminta derma, meminta kalian tandatangan petisyen.

Itu semua strategi untuk mendapatkan duit. Di Paris ada banyak orang macam ni. Di Venice pun ada. Di Venice saya terkena. Hehe. Tapi tidak mengapa, kira niat baik masa tu nak tolong.

4. Jangan ambil bunga ros free yang diorang bagi.

Biasanya, mereka ni Gypsi. Kalau awak ambil, mereka akan kejar awak dan minta awak bayar. Dan awak WAJIB bayar sebab awak dah ambil. No return policy. Ni dekat Italy, Peranchis.

Baca: 17 Langkah Dan Persediaan Keselamatan Sebelum Anda Keluar Mengembara

5. Di sekitar Eiffel Tower, akan ada orang datang borak-borak dengan awak. JANGAN layan.

Sebab nanti dia panggil geng dia datang dekat. Sedar-sedar, awak dah hilang barang awak. Mereka akan berlakon macam buat-buat tanya arah jalanlah.

Buat-buat tak faham Bahasa Inggeris dan nak mintak bantuan lah. Sila hati-hati. Orang yang berjalan berkumpulan atau dengan pasangan pun terkena dengan teknik ini

6. Di kebanyakan tempat, awak akan jumpa banyak peminta sedekah.

Kebanyakannya berupa macam orang Islam tapi sebenarnya mereka berasal dari Romania. Jangan terkejut kalau ada yang bagi salam, sebut nama Allah dan sedekah.

Di sini, terserah pada kalian nak bagi ke tak. Saya pilihuntuk keras hati sebab risau ramai lagi yang akan datang. As I am travelling alone. Safety is my priority.

7. Di Turki, budak-budak akan datang peluk awak minta belas kasihan.

Tapi jaga-jaga dengan barang sebab kita tak pasti kot mereka ada ambil apa-apa. Di sini, jika awak bagi kepada seorang budak, budak-budak yang lain akan datang juga. Berhati-hatilah.

8. Dalam train metro/subway, akan ada orang sembahyang.

Macam berdoa dengan kuat. Lepas habis bacaan doa, dia akan datang minta duit sambil bawa tabung atau cawan.

9. Jangan senyum. Pendek kata kurangkan senyuman.

Sebab bila anda senyum ia memberi isyarat anda nak berkenalan dan sudi ke bilik tidur bersama. Ini masa jalan-jalanlah.

Mereka suka orang luar terutama yang bertudung. Sebab senang nak cam dan mungkin senang untuk djadikan mangsa. Again, it is ok to be nice. Just be careful.

Ada satu kejadian semasa di Paris, saya sedang tunggu keretapi Frankfurt dan duduk sorang diri di bangku. Ada beberapa orang di hadapan dan di sebelah saya.

Tiba-tiba ada seorang lelaki kulit putih datang duduk di sebelah. Dia taip dengan hp dia “I want to be your friend” and tunjukkan kepada saya. Saya cakap saya tak faham Bahasa Inggeris dan buat-buat blur.

Dia buat cubaan lagi sekali ajak berkawan. Saya tolak dan cakap macam “saya tak faham apa yang awak tulis” dengan mimic muka blur. Lepas tu, dia mengalah dan berlalu pergi.

10. Jangan sesekali percaya mereka yang tiba-tiba datang nak tolong.

Contohnya anda baru sampai dan rasa blur tidak tahu arah. Tiba-tiba ada orang datang kata, where are you going?

Anda pun tunjuk alamat. Dia kata dia boleh tolong bawakan. Sebenarnya, dia tipu. Dia nak rogol dan ambil barang anda. Saya alami perkara ni di Milan.

Paling teruk dia mengaku dia pun Islam juga. Lagi sekali Allah selamatkan saya. Saya berjaya selamatkan diri dan pergi ke hotel yang terdekat. Nasib baik zaman sekolah dulu belajar tae kwan do dan silat. Dapat guna juga akhirnya. Fuh. Hilang duit sikit tapi tidak mengapa. Yang penting nyawa.

Memang silap saya mudah percaya bila dia cakap dia Islam. Tambahan saya sedang penat dan tak dapat berfikir dengan betul. Di Eropah orang Islam lagi susah nak percaya sebab kita tak tau dia betul-betul Islam atau tipu. Huhuhu betapa agama kita dipermainkan.

11. ELAK tiba di destinasi yang dituju pada waktu malam.

Terutama jika anda travel sorang. Lagi-lagi di musim sejuk. Pukul 9 malam dah macam tengah malam. Sunyi. Masa di Milan saya tiba dalam pukul 8 malam memang dah sunyi. Di musim sejuk jam 5 petang dah gelap. Kedai pun ada yang tutup. Dan juga elakkan keluar berseorangan di waktu malam.

Tunjukkan muka serius bila anda travel seorang diri terutama bila ada lelaki yang cuba merapati anda.

Ini boleh buat mereka percaya anda dah berkahwin dan bukannya sedang travel solo.  Tapi kalau pakai sarung tangan, sebab sejuk tak nampaklah cincin tu. Hahaha.

14. Jangan tawar harga jika tak nak beli

Di Paris, kalau tak nak beli barang tersebut jangan tanya terutama di sekitar Eifel Tower. Nanti dia kejar anda dan paksa anda beli. Jangan risau, harga dia dah tulis sebenarnya, kena pandai baca je.

Nasihat saya, jika anda ada niat nak beli, baru tawar harga. Di Venice, saya ada niat nak beli. Jadi saya cuba tawar dan minta kurangkan harga. Saya cakap kalau saya beli 2 dozen, boleh tak saya nak free key chain? Alhamdulillah menjadi.  Yang pasal free gift tu saja je nak test. Rezeki saya dapat free gift. Al-maklum, orang Malaysia kan suka tawar-menawar.

Dia boleh tiba-tiba je marah anda. Lagi-lagi bila mereka lihat anda adalah warga asing. Bila anda tanya soalan, nak tak nak je diorang jawab. Jadi lebih baik bertanya kepada pemandu pelancong atau penyambut tetamu  di tempat penginapan. Saya lalui pengalaman buruk ini di sana bersama warga India dan British yang travel bersama saya.

16. Jangan tinggalkan beg anda walaupun sesaat.

Atau semata-mata untuk ambil sekeping gambar. Kejadian seperti ini berlaku kepada rakan sebilik saya dari Kazakhstan sewaktu kami di Paris.

Seorang lelaki Spanyol datang dengan selamba, kemudian terus sambar beg kawan saya dan berlalu pergi dengan pantas. Berkejaranlah kawan saya cuba mendapatkan  handbag dia balik. Waktu dia tersedar pun lelaki tersebut dah agak jauh. Ia berlaku sangat pantas. Jadi, jaga handbag elok-elok.

17. Jangan sesekali keluar seorang diri di awal pagi sambil pegang handphone.

Kenalan sebilik saya dari Korea pernah dirompak di awal pagi sewaktu berjalan seorang diri.

Puncanya dia terlalu teruja nak tengok Rome di awal pagi. Dia keluar dalam pukul 7 pagi lebih. Jalan seorang diri. Kemudian ada lelaki berkulit gelap dari arah bertentangan datang, rampas handphone dan lari.

Menangislah kenalan saya ni sepanjang hari. Kesian dia sebab dalam handphone  ada lebih 10 ribu gambar-gambar.

18. Jangan solat merata terutama di Paris.

Nanti anda kena tembak percuma je. Lebih baik cari masjid atau balik solat di hotel/hostel. Yang saya buat kalau tak sempat atau dah tiba masa check out dari hotel, dan hotel pula macam susah nak bagi solat kat tempat, maka fitting room adalah pilihannya. Buat-buat nak beli baju dan kemudian solatlah di situ dengan selamatnya. Hehe.

Letak passport, debit dan kredit kad dalam poket seluar. Bukan dalam handbag. Itu yang saya buat. Passport tu nyawa penting masa travel. Jadi saya letak dia dekat dengan saya.

Kalau handbag kena curi, sekurang-kurangnya perkara paling penting masih ada bersama saya. Kredit dan debit kad sangat berguna untuk kecemasan. Kalau beg kena curi masih ada backup duit untuk survive.

Semoga perjalanan kalian selamat dan menggembirakan.

Makluman: Tandas di Eropah paling murah saya jumpa kena bayar 0.70 Euro. Paling mahal 1.00 Euro. Ada yang free tapi dekat restoran. Bersyukur di Malaysia kita kena caj 0.30 sen atau 0.50 sen. Hihi. Antara penemuan yang menginsafkan saya dan membuatkan saya bersyukur sejenak.

Baca lagi: Diragut Ketika Travel Di Afghanistan, Ini Apa Anda Perlu Lakukan Untuk Keselamatan


YouTuber Isa Isarb Kongsi ‘Setup PC’ Bangsawan Dengan Harga Menyamai Perodua Axia

Siapa sahaja tidak mengenali YouTuber Isa Isarb yang sering menyajikan pelbagai konten menarik menerusi salurannya. Sebagai pencipta kandungan, beliau sering tampil dengan konten unik untuk menarik minat penonton di luar sana.

Menerusi video terbaharunya, beliau telah berkongsi sebuah setup pc bangsawan yang berharga lebih RM40,000 dan dikira sudah menyamai harga sebuah kereta Axia.

Setiap komponen yang terdapat pada komputer datang daripada jenama terkemuka dengan spesifikasi terkini. Antara komponen termahal di dalam senarai termasuklah monitor melengkung berharga RM6,700, kad grafik NVIDIA GEFORCE RTX 4090 berharga RM8,299 dan Kingston Fury RAM berharga RM3,116.

Selepas selesai membina PC tersebut, beliau telah menguji kemampuan komputer miliknya termasuklah melancarkan perisian yang intensif, menghasilkan rendering sesebuah video dan memasang permainan bergrafik tinggi pada tujuh monitor secara serentak.

Beliau juga telah membanding kepantasan komputer miliknya dengan MacBook Pro dan juga beberapa komputer riba rakan sekerja. Menerusinya, PC milik beliau mempamerkan kepantasan yang luar biasa untuk sejumlah ujian yang dilakukan.

Memang terbukti komputer miliknya mampu menjalankan kesemua perisian dengan lancar serta boleh lakukan rendering dalam tempoh yang singkat. Difahamkan komputer yang dibina bakal digunakan untuk tujuan kerja di mana kita sedia maklum pencipta kandungan sering memasang perisian yang intensif menerusi komputer mereka.


Youtuber Malaysia, Adam Shamil Terima Tawaran Jadi Tenaga Pengajar Di Nas Academy

Anda mungkin pernah mendengar namanya atau mungkin juga tidak pernah mendengar namanya sebelum ini.

Tetapi apa yang pasti Youtuber dari Malaysia, Adam Shamil (seperti dimaklumkan beliau sendiri) adalah individu pertama dari negara ini yang pernah berkolaborasi bersama Nas Daily, content creator yang terkenal dengan video ‘satu minit’ di media sosial sebelum ini.

Kini, selepas difahamkan pernah terlibat untuk penghasilan video Asia’s Superhuman pada September lalu bersama Nas Daily, beliau baru-baru ini dilaporkan telah menerima tawaran untuk menjadi tenaga pengajar di Nas Academy.

Perkara itu dimaklumkan sendiri oleh Adam melalui satu perkongsian yang diterbitkan Gempak baru-baru ini dimana dia memberitahu dihubungi Nas untuk menyertai akademi berkenaan.

Nas Academy adalah merupakan akademi dalam talian yang membimbing content creators untuk menghasilkan kandungan dan merupakan hasil usaha individu terkenal di sebalik video-video Nas Daily atau nama sebenarnya Nuseir Yassin.

“Ia (video berkenaan) menjadikan saya rakyat Sabah dan Malaysia yang pertama berpeluang mengarahkan siri video oleh Nas Daily!

“Dia juga telah menawarkan saya untuk menyertai Nas Academy sebagai tenaga pengajar pencipta kandungan,” jelas Adam seperti dipetik Gempak.

Adam pada Ogos tahun lalu memaklumkan di akaun Instagram-nya beliau telah dipilih untuk mengarahkan salah satu episod siri Asia’s Superhuman yang dikelolakan Nas Daily.

Untuk episod yang diarahkannya tersebut, Adam telah menampilkan kisah Vevenoah yang tular dengan kisahnya berusaha mendapatkan capaian internet di Sabah sebelum ini.

A post shared by Adam Shamil (@adamshamil)

Buat anda yang tidak tahu, Adam Shamil merupakan seorang Youtuber tempatan dengan lebih 100,000 subscribers dan pernah menghasilkan video penghantar makanan Grab, Hilmi yang tular sebelum ini kerana telefonnya dicuri ketika sedang bekerja.

Tonton video ini di bawah dan anda mungkin mengingatinya pernah membuat kemunculan di timeline anda sebelum ini.

Baca juga perkongsian kami mengenai senarai Youtuber tempatan yang paling ramai ditonton sepanjang tahun lalu melalui pautan di bawah.

Isa Isarb Muncul Sebagai YouTuber Paling Popular Di Malaysia Sepanjang 2020

Raih Pendapatan Tertinggi YouTube, Ryan’s World Kalahkan MrBeast Dengan Bayaran RM119.5 Juta Setahun

Gadis Berusia 12 Tahun Ini Tersenarai Sebagai 10 YouTuber Dengan Jumlah Pengikut Tertinggi Malaysia


YouTuber Malaysia Dicalonkan Dalam Nickelodeon Kid’s Choice Award 2023

Salah satu YouTuber terkemuka di Malaysia adalah Aqil Zulkiflee yang mana menfokuskan kepada konten kanak-kanak. Bakat beliau nampaknya kini menarik perhatian saluran televisyen kanak-kanak terkemuka dunia, Nickelodeon.

Pengamal YouTube Aqil Zulkiflee, 27, tidak menyangka beliau menjadi wakil tunggal Malaysia dicalonkan dalam acara berprestij Nickelodeon Kid’s Choice Awards 2023 dalam kategori Fav Asian Creator.

Aqil atau nama sebenarnya Ahmad Aqil Zulkiflee berkata, dia terkejut apabila menerima emel daripada pihak Nickelodeon bulan lalu walaupun pada awalnya menyangka ia emel palsu.

Selepas menyedari e-mel rasmi yang diterima itu adalah sah, beliau pun bersetuju untuk menjadi calon wakil negara untuk bertanding di dalam anugerah terbesar itu. Berdasarkan kajian beliau, kali terakhir ada wakil Malaysia untuk kategori YouTube adalah lebih 10 tahun lalu.

Untuk memenangi anugerah tersebut, kini menggandakan usaha untuk memancing rakyat Malaysia mengundinya. Hal ini kerana wakil daripada Indonesia, Jepun dan juga Filipina terdiri daripada influencer terkemuka yang bakal memberikan saingan sengit pada kali ini.

Aqil yang juga pemenang trofi YouTuber Popular, Anugerah Bintang Popular BH (ABPBH) ke-34 itu yakin sokongan rakyat negara ini mampu bantunya realisasikan impian itu.

“Peluang ini bukan senang nak dapat jadi saya kena usaha sebaik mungkin. Setiap hari saya akan buat video dan maklumkan kepada penonton untuk terus mengundi saya. Baik menerusi YouTube, Instagram dan WhatsApp”, katanya lagi.

Beliau berhasrat untuk memenangi anugerah berprestij kerana sebagai satu batu loncatan untuk mengembangkan lagi namanya.

Untuk makluman, beliau mula aktif memuat naik video YouTube ketika pelaksanaan Perintah Kawalan Pergerakan (PKP) pada 2020 dan memilih untuk terus bekerja sendirian sahaja. Tanpa perlu kumpulan produksi yang besar, beliau bersama seorang pembantu sudah memadai untuk pembikinan kontennya.

Untuk mengundi Aqil, anda boleh lakukan menerusi laman rasmi undian Nickelodeon dengan klik di sini. Diharapkan beliau dapat memenangi anugerah berprestij ini yang mana dapat mengharumkan nama Malaysia di persada antarabangsa.


YouTuber Ryan ToysReview Bakal Mempunyai Rancangan TV Sendiri Di Nickelodeon

Nama Ryan ToysReview mula naik sekitar tahun lepas berikutan dengan kejayaannya menempah nama sebagai YouTuber dengan bayaran paling tinggi iaitu RM92 juta masa 12 bulan. Tahun ini sekali lagi kanak-kanak berusia 7 tahun itu menempah kejayaan dengan mempunyai rancangan bersiri sendiri di Nickelodeon.

Rancangan yang dikenali sebagai Ryan’s Mystery Playdate akan menampilkan cabaran mencari permainan yang berlain di setiap episod. Rancangan tersebut juga akan dibintangi oleh kedua ibubapa Ryan, rakan-rakannya dan beberapa watak animasi seperti Gus The Gummy Gator dan Combo Panda.

Difahamkan juga, melalui 20 episod yang bakal tayang tahun ini akan ada segmen review permainan seperti yang dilakukan oleh Ryan di laman YouTubenya. Segmen ini akan disertakan sekali bagi menarik lebih ramai peminat YouTube Ryan untuk terus mengikuti perkembangan dan aktiviti terbaharu kanak-kanak tersebut.


‘YouTuber Sudah Didakwa Pada Mei 2022 Kerana Ceroboh Merdeka 118’ – PNB Merdeka Ventures

Menurut sumber, PNB Merdeka Ventures Sdn Bhd (PNBMV) menyatakan penceroboh itu sudah ditahan pada Mei tahun lepas, malah didakwa mengikut Seksyen 457 Kanun Keseksaan tetapi tidak mendedahkan hukuman yang dikenakan terhadap mereka.

Syarikat berkenaan turut menegaskan aksi atau tindakan yang dilakukan oleh empat orang lelaki warga asing itu menyalahi udang-undang, malah berbahaya dan merisikokan nyawa.

“Oleh yang demikian, kami menyelar segala perbuatan haram yang dilakukan di tapak pembangunan ini untuk meraih keuntungan komersial dan populariti secara haram,” katanya dalam kenyataan tersebut.

Bukan itu sahaja, syarikat itu menekankan bahawa tapak Merdeka 118 masih aktif dengan kerja-kerja pembinaan. Tambahnya, PNBMV akan terus mempertingkatkan kawalan keselamatan di menara kedua tertinggi di dunia.

“Menceroboh merupakan kesalahan jenayah yang boleh dihukum oleh undang-undang dan sesiapa yang didapati bersalah atas perbuatan ini akan dikenakan tindakan sewajarnya,”ujar syarikat itu.

Sebelum ini media melaporkan pencipta kandungan YouTube, Driftershoots membuat perkongsian video pencerobohan mereka memasuki menara 118.

Menerusi video yang berdurasi 7 minit 18 saat itu menunjukkan satu kumpulan yang terdiri daripada empat individu, tetapi dua daripada mereka dikaburkan muka. Mereka kelihatan memakai jaket seperti pekerja binaan ketika menyelinap ke tapak bangunan tersebut.

Selepas menawan menara Merdeka 118, mereka kelihatan gembira serta meraikan kejayaan yang sukar itu dengan minuman keras setibanya di bilik hotel.

Sebelum tindakan ‘berani mati’ keempat lelaki warga asing tersebut, pasangan dari Rusia, Ivan Beerkus dan Angela Nikolau juga pernah menceroboh hingga ke puncak menara kedua tertinggi dunia itu pada bulan lalu dengan memakai hijab untuk menyamar.

Dimaklumkan, pada 29 Disember lalu, polis menerima laporan daripada pengurusan Menara Merdeka 118 meminta tindakan lanjut berhubung kes pencerobohan pasangan tersebut yang disyaki memanjat menara berkenaan.


YouTuber Tempatan Ini Berjaya Menjadi Pemain Ketiga Dunia Raih Platinum Bagi Permainan God of War

Permainan God of War Ragnarok baru sahaja dilancarkan secara rasmi baru-baru ini dan sudah ada segelintir individu yang berjaya menyelesaikan permainan tersebut. Menariknya, salah seorang pemuda dari Malaysia berjaya mencatatkan namanya di dalam carta global tersebut.

Najmi atau The Kampung Nerd kini merupakan orang ketiga di dunia dan juga pertama di Malaysia yang berjaya meletakkan dirinya pada carta platinum God of War Ragnarok. Meskipun baru sahaja dilancarkan dua hari lalu, beliau telah menerima kod permainan GOW untuk tujuan ulasan dan kini berjaya menyelesaikannya lebih awal.

Najmi mengatakan pada tahun 2018, beliau merupakan orang ke-enam yang berjaya menghabiskan permainan God of War pada waktu itu. Bagaimanapun, beliau sangat beruntung pada kali ini kerana berjaya menjadi orang ketiga di dunia dan muncul pertama di Malaysia untuk menghabiskan permainan itu.

Untuk makluman, anda perlu menyelesaikan kesemua misi di dalam permainan serta mendapatkan kesemua trofi yang berjumlah 36 dengan anggaran masa selama 40 jam. Buat mereka yang bermain God of War, anda pasti sudah ketahui betapa susahnya mendapatkan trofi walaupun dimainkan pada mod mudah.

Di sini, kami mengucapkan tahniah kepada beliau kerana bukan sahaja berjaya tersenarai pada carta global permainan tersebut malahan meletakkan nama negara Malaysia di mata dunia. Anda boleh lihat ulasan beliau mengenai permainan GOW menerusi video di atas.


YouTuber Tempatan Ini Nafi Kenyataan Pekerja MCMC Makan Gaji Buta Seperti Yang Didakwa Segelintir Netizen

Sering kali dapat kita lihat di media sosial segelintir netizen menghentam pihak MCMC kerana masih berlakunya masalah internet yang teruk meskipun sudah membuat aduan berulang-kali. Namun begitu, kita tidak pula mengetahui kisah dari pihak mereka dalam menyelesaikan puluhan ribu aduan pada saban hari.

Menerusi sebuah kenyataan yang ditulis oleh Pendakwah Teknologi di laman Facebook peribadinya bagi menjawab dakwaan netizen yang mengatakan orang-orang MCMC hanya makan gaji buta sahaja. Beliau menegaskan bahawa kenyataan itu adalah sangat tidak betul.

Beliau dengan ikhlas menjelaskan Suruhanjaya Komunikasi dan Multimedia (MCMC) bukanlah satu agensi yang patut dipandang rendah. Hal ini kerana beliau sendiri berpengalaman berkerjasama dengan MCMC bagi mengaudit pihak penyedia perkhidmatan internet, syarikat telekomunikasi dan pelbagai servis di negara ini.

Sudah bertahun-tahun lamanya melakukan tugasan bersama agensi tersebut, beliau akui agensi MCMC sememangnya sangat tegas apabila melakukan sesuatu terutamanya apabila melibatkan pematuhan.

Dalam menjawab persoalan mengapa masih ada lagi masalah-masalah telekomunikasi di negara kita dan isu-isu berkait yang tidak diselesaikan segera, beliau berkata pihak MCMC menerima aduan yang sangat banyak.

Malah, beliau menyatakan setakat bulan September 2022 sahaja sudah mencecah 60,000 aduan berkaitan isu servis telekomunikasi  dan internet yang telah diterima oleh pihak MCMC. Setiap aduan ini pula ditapis terlebih dahulu kerana sebahagian masalah boleh jadi berpunca dari pihak pengguna sendiri seperti kuota internet sudah habis dan seumpamanya.

Dalam pada itu, beliau turut mengupas isu liputan adalah yang paling sukar diselesaikan. Hal ini kerana pihak MCMC sendiri perlu berurusan pelbagai pihak dan juga terdapat isu seperti tiada infra atau bekalan elektrik. Jadi, pemasangan tiang telekomunikasi di sesuatu kawasan bukanlah suatu perkara yang mudah.

Di samping itu, MCMC juga perlu menyelesaikan isu selain telekomunikasi seperti penipuan dalam talian, ugutan menyebar gambar peribadi dan lain-lain lagi. Oleh itu, tugas agensi MCMC sangatlah mencabar dan meliputi pelbagai perkara berkaitan teknologi.

Apa yang cuba beliau sampaikan adalah bagi menjelaskan kepada orang ramai supaya memahami apa yang dilakukan oleh pihak MCMC untuk menyelesaikan isu-isu yang dilontarkan. Jika masih ada isu yang tidak berjaya diselesaikan, ketahuilah bahawa pihak MCMC sentiasa cuba yang terbaik.


YouTuber Terkenal Hilangkan Diri Selepas Pesan 20 Burger Semata-Mata Untuk Konten ‘Prank’?

Ketika ini peniaga kecil turut terkesan kerana Perintah Kawalan Pergerakan (PKP) dan rata-rata peniaga cuba untuk berniaga dalam talian untuk menambah pendapatan. Terbaharu, kecoh di media sosial apabila seorang peniaga burger kena prank oleh YouTuber dan scammer tersebut mendakwa dirinya Ginnyboy.

Peniaga tersebut tertipu dengan penipuan scammer tersebut yang telah membuat pesanan 20 burger dan meminta untuk membuat bayaran ketika penghantaran di cawangan Public Bank di Jalan Klang Lama. Peniaga tersebut yang telah menunggu di Public Bank terkejut apabila ‘pembeli’ tersebut mengatakan ia hanyalah sebuah prank dan telah mengakibatkan peniaga tersebut kerugian RM140.

From FB: since you like to prank, the god will prank with you too. pic.twitter.com/hpgznmgbGG

Tidak sangka akan ditipu, peniaga tersebut percaya kerana ‘pembeli’ tersebut mengatakan anaknya sudah berada di sana untuk mengambil burger itu.

Berikutan itu, Jinnyboy dalam satu kenyataan di Facebook menegaskan bahawa prank tersebut bukan dilakukan oleh pihak Jinnyboy TV. Beliau turut mendakwa ada pihak yang cuba menyamar jadi dirinya lakukan prank tersebut.

Malah, prank terakhir yang dilakukan oleh beliau adalah 7 tahun di sebuah stesen radio dan beliau meminta agar peniaga yang kena tipu tersebut untuk ke balai polis membuat laporan polis.

Difahamkan, orang ramai yang mengetahui akan perkara ini telah cuba menghubungi nombor orang yang melakukan prank tersebut malangnya gagal dihubungi.

Pastinya perkara ini sedikit sebanyak akan mempengaruhi peniaga dalam talian terutama sekali saat ini dan mungkin selepas ini perlu membuat bayaran terlebih dahulu sebelum penghantaran dilakukan.

— Ajiji Apis (@Mr_AziziHafiz) April 25, 2020

Apakah pandangan anda mengenai perkara ini? Sebelum ini juga perkara seperti ini pernah berlaku dan menyebabkan penghantar makanan mengalami kerugian.

Klik pautan di bawah untuk ketahui kisah kerugian yang dialami oleh penghantar makanan akibat prank dilakukan oleh pelanggan.

Penghantar Makanan Ini Kerugian Hampir RM200 Selepas Di ‘Prank’ Customer Untuk Hantar Udang Keju

Duit Hasil Titik Peluh Wanita Ini Berjumlah RM66 Ribu Ditipu Kenalan Keluarga

7 Jenis Penipuan Makanan Yang Berlaku Setiap Hari Tanpa Pengetahuan Kita


YSL Berkolaborasi Bersama Bang & Olufsen Hasilkan Speaker Bernilai RM19,288

Kolaborasi jenama fesyen mewah bersama jenama fesyen yang lain mungkin bukan sesuatu yang asing. Pada kali ini, Yves Saint Laurent mengambil pendekatan berbeza dengan berkolaborasi bersama jenama speaker terkenal dengan Bang & Olufsen dalam menghasilkan dua speaker mewah.

Melalui kolaborasi ini, speaker keluaran Bang & Olufsen melalui model Beoplay A9 dan A1 diberi sentuhan logo Saint Laurent pada bahagian speaker. Rekaan yang dihasilkan ini sekaligus membangkitkan nilai premium pada produk ini.

Dua model speaker Beoplay A9 dan A1 hasil kolaborasi dua jenama mewah ini ternyata turut ditawarkan dengan tanda premium. BeoPlay A9 ditawarkan pada harga $460 (RM1,908.08) manakala BeoPlay A1 hadir dengan saiz lebih besar mula dijual pada harga $4,650 (RM19,288.20). Model kolaborasi ini nampaknya cuma ditawarkan di butik Saint Laurent yang terletak di Paris dan Los Angeles.